Igranje video-igara postaje profitabilan posao, ali vreba opasnost zavisnosti\nIzvor: Radio 021, 01.Mar.2021, 19:30\nSvetska zdravstvena organizacija je 2018. godine objavila svoju novu, 11. po redu verziju Međunarodne klasifikacije bolesti, u kojoj je u delu mentalnih bolesti i zavisnosti uključena i zavisnost od igranja video-igara.\nBolest, ili tačnije poremećaj ponašanja, pod nazivom "Gaming disorder" manifestuje se kao ponašanje u kojem pojedinac nema kontrolu nad svojim navikama igranja.\nU svetu se poslednjih godina otvara sve veći broj klinika za lečenje ove vrste >> Pročitaj celu vest na sajtu Radio 021 << zavisnosti. U Srbiji, kako stručnjaci smatraju, više od tri odsto stanovništva je zavisno od ove vrste zabave. Kako možemo da uočimo i prepoznamo kada zabava prelazi u zavisnost?\nKao i kod ostalih zavisnosti, kako objašnjava psihološkinja Aleksandra Rajčetić, osoba daje prioritet, u ovom slučaju, igranju igrica nasuprot ostalim dnevnim aktivnostima i to na način da ta prednost direktno ima negativnu posledicu u vidu zanemarivanja osnovnih potreba. Za dijagnozu ovog poremećaja, kako ga definiše SZO, ponašanje mora da bude dovoljno ozbiljno da značajno utiče na lični, porodični i društveni život pojedinca, na njegovo obrazovanje, posao i druga područja funkcionisanja, te da se manifestuje kao pad kvaliteta života najmanje 12 meseci.\nMeđutim, igranje video-igara jeste veoma osetiljiva tema, pogotovo je teško povući granicu kada je neko zavisan, a kada ne. Takođe, često nam deluje i da ovo nije trebalo da dospe na listu bolesti zavisnosti.\n"Kada kažemo igranje igrica, asocira nas na nešto bezazleno i razonodu, što i jeste svrha ako nam služi kao dopuna ostalih interesovanja. Granica je pređena kada radije sedimo ispred ekrana umesto da imamo interakciju uživo, kada trpimo fiziološke potrebe jer ne smatramo da je to dovoljan razlog da se stisne pauza, kada nismo sigurni gde se igranje završava, a počinje realnost i obrnuto, otkazujemo dogovore, uzimamo bolovanja, lažemo o vremenu provedenom sa tastaturom", navodi Rajčetić za 021.rs.\nZačarani krug, kaže Rajčetić, izgleda slično i kod profila alkoholičara, narkomana, kockara: opsesija ("jao što je to dobro, samo na to mislim") - kompulzija ("moram to nešto da uradim inače ću poludeti...") - trenutno zadovoljstvo ("znao/la sam da će biti bolje čim se dokopam xy...") - aksioznost ("što sam to uradio/la" ili "uf, kada će sledeća prilika...") i on preraste u način života.\nMeđutim, video-igre nisu nužno loše, mogu da budu korisne za razvijanje analitičkog i strateškog mišljenja, način za upoznavanje novih ljudi sličnih interesovanja, izvor zabave u slobodno vreme, društveni stimulans za neka okupljanja, hobi, vežbanje i učenje uloga u timu...\nTanka je linija između intenzivnog igranja i zavisnog ponašanja. Ali, postoji još jedna veoma dobra, a pre svega perspektivna i isplativa stavka igranja igara, a to jeste san svakog dečaka i devojčice - da omiljena igrica postane posao.\n"Junaci novog doba" - gejmeri koji zarađuju igrajući igrice.\nDa igrice ne moraju da budu samo bacanje slobodnog vremena ili zabava i razonoda, već i posao, zna Miloš Majdevac, student žurnalistike u Novom Sadu i profesionalni igrač FIFA-e. U onlajn svetu poznatiji kao Brstimir, a status profesionalnog igrača stekao je tako što je 2018. godine dobio poziv iz uprave Crvene zvezde i postao prvi profesionalni igrač na Balkanu u ovoj "disciplini".\nIako je Miloš profesionalni igrač FIFA-e, smatra da ne provodi mnogo vremena za kompjuterom, jer ima meru i plan igranja. To je rasporedio tako što je vikendom igrao od tri do pet sati, a radnim danima se igra svodi na sat ili dva dnevno.\nFoto: YouTube/Ljudi Novog Sada\n"Ne mislim da sam zavisan od ove igrice zato što sam uspeo tu strast koju imam od malih nogu da spojim sa biznisom. Ja od toga zarađujem i mislim da nisam zavisan jer ono što je najvažnije - nisam zapostavio socijalni život, drugare i sve ostale obaveze, kao što je i obrazovanje", kaže Majdevac.\nOn je napredovao u svom poslu i bavi se jednom od najpopularnijih video-igara već 10 godina. Nedavno je postao i član jedne američke kompanije koja se bavi organizacijom najvećih svetskih turnira za e-sport, a radi i kao stručni konsultant.\nČinjenicu da je u onlajn svetu vreme novac potvrđuje i Milošev sugrađanin Luka Leković, koji je profesionalni igrač "Kanter strajka" i nalazi se na listi top 20 igrača Srbije. Iako pored njegovog imena stoji reč profesionalni gejmer, on ne smatra da je zavisan zbog toga što ispunjava satnicu punog radnog vremena za kompjuterom.\n"Zarađujem od igranja i ne mislim da je to zavisnost. Dnevno provodim šest do sedam sati igrajući kantere i zbog strasti koju imam prema igrici morao sam da žrtvujem mnoga druženja i neke nove veze", priznaje naš sagovornik.\nLuka je pomoću gejminga uspeo da, osim solidnih finansija, stekne nova poznanstva, otkrije neke nove veštine, kao i osećanje za kompromis i timski rad.\n"Kada bih stavio na vagu sve pozitivne i one manje dobre stvari, mislim da pozitivne stvari preovlađuju jer je profesionalni gejming isto posao kome se treba posvetiti kao i svakom drugom poslu", smatra Luka Leković.\nNaši sagovornici kažu da su nagrade i zarade u ovoj profesiji mnogo veće u inostranstvu, a da je gejming u Srbiji još uvek u ekspanziji. Nasuprot tome, postavlja se pitanja u kojoj meri su mladi, ali i njihovi roditelji, pripremljeni da prepoznaju kada puka zabava klizi u zavisnost, koja, kao i svaka druga, odvlači pojedinca od društva.\nTekst je nastao u okviru prakse koju studenti i studentkinje novinarstva sa Odseka za medijske studije, Filozofskog fakulteta u Novom Sadu, pohađaju u Medijskoj kući 021.\nAutor: Milana Zorić\n01.Mar.2021: Novi Sad\n01.Mar.2021: Radio 021


Direktor vladine Kancelarije za Kosovo i Metohiju Marko Đurić poručio je da su besmisleni i neargumentovani napadi pokrajinskih rukovodilca Ise Mustafe i Hašima Tačija na premijera Aleksandra Vučića najbolji dokaz da on uspešno brani srpske interese kada je reč o Trepči.\n21.01.2015. - 16:23h\n"Njihova nervoza i veliki pritisak koji trpe pred domaćom javnošću govore o činjenici da je Srbija, zahvaljujući poltiici vlade, dobila ovu rundu u bici za Trepču", rekao je Đurić u izjavi Tanjugu i dodao da "ko gubi ima pravo i da se ljuti".\nIstakao je da je istovremeno Vlada Srbije koncentrisana na hrabre ekonomske reforme koje premijer i ekonomski deo vlade sprovode već nekoliko meseci i koji narednih dana treba da budu valorizovani i kroz zaključivanje aranžmana sa MMF-om.\nĐurić je dodao da tu vrstu zaštite interesa Srbije prepoznaju gotovo svi u svetu, kao i da će sa istom tom snagom Vlada Srbije nastaviti da brani nacionalni i državni interes kada je reč o Kosovu i Metohiji.\n"Nećemo dozvoliti ni Tačiju ni Mustafi da otimaju našu imovinu, a istovremeno ćemo ostati posvećeni tome da sva otvorena pitanja rešavamo kroz dijalog", rekao je on.\nUpitan kakav je plan vlade za Trepču, Đurić je rekao da će vlada stajati čvrsto iza ovog preduzeća.\n"Nastavićemo da štitimo našu imovinu na način na koji je premijer vukao poteze prethodnih nekoliko dana, što je dovelo do sprečavanja konfiskacije Trepče", rekao je Đurić.\nVlada će, kazao je, nastojati i da dođe do nekih većih ulaganja u taj kombinat.\nIstakao je i da je Vlada Srbije spremna da sudbinu Trepče dogovara sa pokrajinskim vlastima za razliku od njih koji su, kako je rekao, izgleda samo spremni da svakoga dana šalju "nove strelice i stvaraju zađevice" vezano za ovu važnu temu.\nMustafa je optužio danas premijera Vučića da "ekonomsku krizu koju ima u svojoj državi", preko pitanja Trepče, "pokušava da prebaci i na Kosovo", a kosovski ministar spoljnih poslova Hašim Tači izjavio je juče da je Trepča bogastvo Kosova i da se o njoj neće pregovarati sa Srbijom.\nmarko đurićaleksandar vučić


2 prosinca, 2020 7:55 am\nPočetna/Ostalo/Harley Davidson napravio prvi električni bicikl\n4 tjedna\tOstalo Ostavi komentar\nHarley-Davidson-je predstavio svoj prvi električni bicikl koji se zove Serial 1,i biće u prodaju u martu 2021. godine. Serial 1 ima glatke bele gume, i tanak ram, braon sedište.Bicikl Serial 1 proizvodi kompanija Cycle Company, ćerka firma Harley-Davidson brenda,nastala iz R&D programa koju vode veterani kompanije poznate po proizvodnji motora. Mada nije poznata cena, pretpostavlja se da će koštati nekoliko hiljada dolara. U kompaniji Harley-Davidson polažu velike nade u tržište električnih bicikala za koje smatraju da će donositi značajanu zaradu u narednim godinama.Prema procenama u 2019. godini, to tržište je vredelo oko 15 milijardi dolara. Više informacija o biciklu znaće se 16. novembra na sajtu kompanije.\nProšla Kina: Muškarac bacao novčanice sa 30.sprata\nSljedeća Uvod u anatomiju ili kratka povijest pornića (20)


Rešenje o eksproprijaciji za potrebe vojnog poligona "Pasuljanske livade" uznemirilo Paraćince, koji su spremni da se građanskim protestima bore za njegovo ukidanje.\nPovodom rešenja o eksproprijaciji dela teritorije paraćinske opštine, objavljenog u Službenom glasniku, uznemireni građani obratili su se Narodnom pokretu „Svi za Paraćin“, koji je sazvao konferenciju za novinare. Tom prilikom navedeno je da se u Službenom glasniku „utvrđuje javni interes za eksproprijaciju zemljišta i objekata radi formiranja, uređenja, izgradnje i korišćenja prostora intervidovoskog (višenamenskog) poligona "Pasuljanske livade". Čelnici pokreta, koji sa 7 odbornika participiraju u vlasti, kao i građani koji su prisustvovali konferenciji, nisu samo protiv eksproprijacije prirodnih lepota koje se nalaze na tom prostoru, već i zbog toga što strahuju da će na tom prostoru biti instalirano postronje za preradu opasnog otpada.\nPostojećem poligonu trebalo bi da se doda oko 11.000 hektara, koji pripadaju opštinama Despotovac, Paraćin i Boljevac. Paraćinu bi se izuzelo 4.100 hektara, što je 10 posto naše teritorije. Ako je Vojska Srbije nekada imala 300.000 vojnika i koristila taj poligon, ne vidim zbog čega bi za 10.000 do 20.000 sadašnjih vojnika bio potreban mnogo veći poligon, izjavio je Miloš Tomić, član Predsedništa Pokreta i predsednik Lige za zaštitu privatne svojine i ljudskih prava.\nPrema njegovim rečima, pored privatnih šuma, koje vekovima prehranjuju porodice, delom šuma gazduje JP "Srbijašume", a 3.500 su manastirske šume, koje su Zakonom o restituciji nedavno vraćene crkvi. Tu su i prašuma "Vinatovača", značajni speleološki objekti, prirodne lepote, poput Prskala, a što je najvažnije, resursi pijaće vode za sve tri opštine. Prema prostornom planu i projektu UNESKA, Kučajske planine trebalo je da dobiju status rezervata biosfere.\nNa osnovu procene relevantnih stručnjaka, vrednost šumskog fonda i lovnih objekata koji bi bili ekspropriisani je 50.000.000 evra, dok bi neekslopatacija šuma godišnje izazvala gubitak od oko 600.000 evra. Najvažnija, ekološka šteta, jer su to pluća Srbije, procenjuje se na 250.000.000 do 500.000.000 evra, dodaje Tomić.\nRadiša Ilić, koji je u prethodnom sazivu Parlamenta bio narodni poslanik zadužen za zaštitu životne sredine, ocenjuje da postoje opravdane sumnje da će na tom prostoru biti izgrađeno postrojenje za preradu opasnog otpada.\nKada je pre četiri godine vlada pošto-poto htela da to postrojenje instalira u Ćupriji, građani su se pobunili i uspeli da stopiraju taj projekat. Potom sam prisustvovao sednici Odbora za zaštitu životne sredine na kojoj je tadašnji ministar životne sredine Oliver Dulić pomenuo da se pregovara sa Ministarstvom odbrane da se ono instalira na "Pasuljanskim livadama". Onda Ministarstvo odbrane donosi prostorni plan vojnog poligona, što nam daje za pravo da sumnjamo da će postrojenje smrti tamo i biti instalirano, kaže Ilić.\nZoran Petrović, dugogodišnji lovac i član Narodnog pokreta „Svi za Paraćin“, kaže da pokret ne postavlja to pitanje kao partijsko, jer je njihova stranka Paraćin, već zbog toga što bi bila šteta da se unište takve lepote.\nTa oblast veoma je bogata visokom divljači, čak ima i vukova, a strani lovci su esti gosti. U časopisu „Jegen welflajt“ još 1998. godine objavljen je poseban članak u kome se navodi da je to jedan od najbogatijih lovnih revira visoke divljači. U knjizi „Čudesna Srbija“ prikazan je vodopad Prskalo, koji bi trebalo da bude pod zaštitom države. Kraj je bogat folorom, faunom i pećinama. Mislim da bi bilo suludo kada bi to područje pripalo vojnom poligonu, umesto da se proglasi nacionalnim parkom. Na taj način građanima Srbije oduzela bi se jedna velika lepota-navodi Petrović i dodaje da je konferencija bila prva korak kako bi se građanima ukazalo šta se sprema, jer se, prema njegovim rečima, sve radi veoma brzo i tajnovito, ali da su građani spremni da preduzmu i druge akcije, odnosno vidove građanskog protesta, kako bi sprečili vladu u njenoj nameri.\nSaša Paunović; Ne sumnjam da će poligon biti korišćen samo za potrebe vojske\nDragan Mitić: Prošlo je vreme kada je pod velom vojne tajne svako mogao da radi šta hoće\nDragan Mitić, predsednik Skupštine opštine Paraćin, kaže da će inicijativu građana o ovoj temi rado staviti na dnevni red i očekuje da bi Skupština potom trebalo da donese zaključak da predstavnici vlade i resornih ministarstava ćelnike opštine upoznaju s pravim informacijama.\nUkoliko se ogluše na naš poziv, građani, koji su veoma zabrinuti i revoltirani mogu da se okupe i izraze bunt kroz razne proteste. Prošlo je vreme kada je pod velom vojne tajne svako mogao da radi šta hoće-navodi Mitić i dodaje da će, ukoliko građani budu pokrenuli inicijativu za preispitivanje ili ukidanje rešenja o eksproprijaciji, rado staviti na dnevni red Skupštine.\nSaša Paunović, predsednik opštine Paraćin, koji je prisustvovao i sastanku sa predstavnicima "Srbijašume", kaže da, zapravo, ne postoje zvanične informacije šta će obuhvatiti poligon, jer je sve vojna tajna.\nNisam siguran da li se proširuje poligon ili samo zone zaštite ili se vrši prenos vlasništva nad šumama koje već pripadaju poligonu. Proširenje poligona privlači pažnju zbog eksproprijacije i činjenice da nove zone zaštite mogu da ugroze ekonomske interese naših opština zbog ometanja turizma. Radnici "Srbijašuma" zabrinuti su da će ostati bez posla ako im se onemogući gazdovanje šumama-kaže Paunović i dodaje da uopšte ne sumnja da će poligon biti korišćen samo za potrebe vojske.\nizvor novi put


2020 • Najbolji u Srbiji\nČESTITAMO DOBITNICIMA NAGRADA\nNAJBOLJI MENADŽER LJUDSKIH RESURSA\nBojana Vujošević - menadžer ljudskih resursa\nNajviši nivo poštovanja se uvek zaslužuje - nikada ne daje. Kako to važi za ljude tako to važi i za organizacije. Dobiti poštovanje znači da posedujete vrednost koju vam neko pripisuje. 2020. godine kompanija dm drogerie markt Srbija, je na osnovu sveobuhvatne procene a osnovu mnogih faktora - šta je organizacija uradila u 2020 i šta radi, kakav je odnos imala i kakav ima sa drugima i sa svojima, da li je činila i čini dobre stvari (velike ili male), za druge ljude, nagrađena sa zlatnom nagradom Komore menadžera ljudskih resursa Srbije.\nNajkonkretnijim svakodnevnim, kontinuiranim radom, naporima pretvorenim u akciju, podsetila nas je koliko je važno da organizacija mora biti svesna vrednosti svojih radnika i da treba da ih zaštiti. Prepoznata i nagrađena za izuzetan doprinos, u oblasti koja je sveobuhvatna a zapravo jednostavna ali vrlo teška, za ljudskost i dostojanstvo u kontinuiranoj borbi njene organizacije za zdravlje građana Srbije. Dosledna, realna i pravična, menadžer ljudskih resursa koji na pravi način ističe značaj ljudskog u upravljanju zaposlenima sigurno najznačajnije organizacije za ljude u ovom teškom vremenu.\ndr. Tatjana Mičić - direktor\nTAMI RESORT, Niš\ndr. Dragana Petković - biznis partner\nStudentski kulturni centar, Niš\nDr Tatjana Mićić direktor Tami resort koji u svom sastavu ima hotele Tami Rezidens i Konstatinus palas. Rukovodilac projekta za investicije, razvoj i strateško pozicioniranje kompanije u Grčkoj i oblasti hotelijerstava. Nosilac najvišeg ordena Srpske pravoslavne crkve „Svetog Save 1. reda“. Direktor koji nije otpustio ni jednog radnika, redovno izmirivao svoje obaveze i ako je hotelijerstvo jedna od najtežih pogođenih grana industrije tokom 2020 godine i Kovid 19 pandemije.\nU godini izazova, prepunoj teškoća za poslovanje trebalo je pokazati šta znaš i umeš i da se „na muci poznaju junaci“. Talenat predstavlja potencijal koji traži angažman da bi se manifestovao i pretvorio u kapacitet, jer nije dovoljno samo prepoznati talenat, neophodno je i razvijati ga i angažovati. Biti najbolji u oblasti menadžmenta, naročito u menadžmentu ljudima, naročito u godini kao što je 2020, znači da posedujete najveće veštine, sposobnosti, znanje, mudrost, znači da ste bili ČOVEK bez obzira na teškoće, odgovornost i da ste tako delovali. U današnjem vremenu izgleda da je najteže biti menadžer ljudima i drago nam je da imamo ljude koji znaju da artikulisanu vrednost znanja, sposobnosti i veština prenesu na pravi način i tako je uvećaju.\nJelena Kuzmić - Biznis partner\nAPTIV, Novi sad\nU 2020 – godini izazova, kako za poslovnu zajednicu, tako i za čitavo naše društvo, „dm drogerie markt Srbija“ kao kompanija, pokazala je da se može poslovati stabilno i u nepredviđenim okolnostima i da se brzo i adekvatno reaguje na sve izazove. Menadžment kompanije, na otežane uslove poslovanja je odgovorio velikom odgovornošću i zahvalnošću prema zaposlenima, koji su pokazali izuzetnu požrtvovanost i predanost u vanrednim okolnostima. Iz dana u dan prilagođavali su se izmenjenim uslovima rada i uspeli da, uz sve primenjene mere, dm drogerie markt Srbija održi bezbednim mesta za boravak kako zaposlenih, tako i kupaca.\nJelena je vodila projekat uvođenja privatnog zdravstvenog osiguranja. Zato što je 90% poslova u kompaniji Aptiv ergonomski zahtevno, Jelena je želela da među zaposlenima promoviše značaj preventivnih zdravstvenih pregleda u ranoj detekciji oboljenja i da omogući brzu i kvalitetnu zdravstvenu uslugu,\nU februaru 2020. godine, 636 zaposlenih kompanije APTIV Novi Sad su imali prava na ovaj benefit, a danas 1.100 zaposlenih može da se leči u privatnim klinikama na terioriji cele Srbije bez dodatnih troškova i bez čekanja u redovima.\nU svakodnevnom poslovanju, merimo različite pokazatelje uspeha, ali za Jelenu najveći uspeh je saznanje da je svojim radom i zalaganjem doprinela da se spase život jednoj majci sa dvoje dece.


Apel Crnogorcima: Niko nije dobro prošao ko je išao protiv svetinja! | Najnovije vesti - Srbija danas\n14.06.2019. • 11:21 Srbija Danas/RTS\nApel Crnogorcima: Niko nije dobro prošao ko je išao protiv svetinja!\nCrna Gora godinama unazad pokušava na antisrpskim stavovoima da gradi svoj položaj i međunarodni identitet - rekao je Dačić\n- Niko ko je išao protiv svetinja nije dobro prošao - poručio je ministar spoljnih poslova Ivica Dačić, gostujući u jutarnjem programu RTS-a gde je govorio o poslednjim izjavama crnogorske vlade predsedniku Srbije, Aleksandru Vučiću, koji je pozvao Crnu Goru da ne usvaja predlog Zakona o slobodi veroispovesti.\nRekao je da Crna Gora godinama unazad pokušava na antisrpskim stavovoima da gradi svoj položaj i međunarodni identitet. Ističe da se Srbija i Crna Gora nikada u istoriji nisu svađale i ratovale i podsetio na proglas kralja Nikole Petrovića "Živelo naše milo srpstvo".\n"Neko ćuti o "velikoj Albaniji", a sada bi da se meša u srpske svetinje!" Ministar Vulin poručio da će ih Srbi itekako BRANITI!\nSrbi i Bošnjaci su starosedeoci Evrope: Kakvu politiku vodi Ljajić, kakvu Ugljanin i u čemu se razlikuje Zukorlić? (VIDEO)\nDodao je i da u Crnoj Gori živi više od 30 odsto Srba i da se oni tamo shvataju kao antidržavni element.\nIstiče da je mnogo bilo odluka crnogorskih vlasti u tom svetlu, a da je jedna od njih i priznanje nezavisnosti Kosova, kada Crna Gora nije išla samo protiv srpskih interesa već i protiv crnogorskih interesa.\nOdgovor crnogorske vlade na molbu predsednika Srbije Aleksandra Vučića da ne ugrožavaju imovinu srpske crkve u Crnoj Gori Dačić je ocenio kao neprimerenu.\nUkazao je da je Vučić pokazao prijateljski odnos i da je istakao da ne želi da kvari dobre odnose sa Crnom Gorom. Kaže da je predsednik zamolio da se ne izazivaju sukobi i problemi i dodaje da Srbija i Crna Gora nikada u istoriji nisu radile jedna protiv druge.\nCitirao je i akademika Čedomira Popova koji je rekao "koliko to Srbija treba da bude mala da ne bi bila nekome velika" i upitao o kojoj to velikoj Srbiji se govori. Istakao je da u Crnoj Gori žive Srbi a ne "velikosrbi".\nZamislite kada bi Srbija probala da donese sličan zakon koji se odnosi na neke druge narode koji žive kod nas - rekao je Dačić i pozvao Crnu Goru da ne ide tim putem.\nIstakao je da Beograd može da protestuje i da na prijateljski način proba da utiče da se te stvari ne dešavaju, ali da Crna Gora to tumači kao mešanje u unutrašnje stvari. Dodaje da su se onda svi mešali u unutrašnje stvari Srbije kada su priznali Kosovo. Poručuje da će odluka crnogorskih vlasti izazvati teške posledice u odnosima dve zemlje i da misli da svi treba da se okrenu nečem drugom jer običan narod u Crnoj Gori ne podržava takve stvari.\nZapetljao se u sopstvenim lažima: Vuk Jeremić zaboravio na svoju tajnu strategiju o Kosovu (VIDEO)\nBeograd most za uspostavljanje dijaloga SAD i Rusije? Predlog Trampu i Putinu: Dođite u Srbiju!\n- Ako imate hrabrosti da napadnete Vučića i Dačića zbog neke ideje, valjda smete sad nekoga u Crnoj Gori zbog toga - rekao je Dačić.\nPonavlja da se Vučić poneo časno sa željom da se spreče sukobi i da je Srbija pokazala prijateljski odnos. Navodi da se on ranije zalagao za jače mere prema onima koji ne poštuju interese Srbije.\n- Zar neko stvarno misli da će zauzeti Ostrog i oteti ga od SPC? Od koga da ga otme i uzme? Svima savetujem da ne idu protiv svetinja, niko nije dobro prošao ko je išao protiv svetinja - rekao je ministar.\nCrna Gora Milo Đukanović zakon o slobodi veroispovesti Ivica Dačić\nBoško se sastao sa Palmerom, Vučić ga POSTAVIO NA MESTO: Na vlast se dolazi izborima, a ne sastancima sa Amerikancima


Zelenski: Ne daj bože rata sa Rusijom - 16.12.2021, Sputnik Srbija\nZelenski: Ne daj bože rata sa Rusijom\nPredsednik Ukrajine Vladimir Zelenski izjavio je da ne želi sukob sa Rusijom zbog potencijalnog velikog broja žrtava. 16.12.2021, Sputnik Srbija\n"Jer će i oni (Rusija) gubiti ljude. Ne daj bože (da se to desi). Ipak, mi verujemo u diplomatski format pregovora", dodao je on.Podsetimo, Kijev i zapadne države u poslednje vreme izražavaju zabrinutost zbog navodnog intenziviranja„agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine.\nPredsednik Ukrajine Vladimir Zelenski izjavio je da ne želi sukob sa Rusijom zbog potencijalnog velikog broja žrtava.\n"Imamo samo jedan format u slučaju eskalacije iz Rusije. Međutim, ono što čujem – većina država EU i Istočnog partnerstva podržavaju stav Ukrajine. Svi shvataju da bi cena bila vrlo visoka. Međutim, niko ne može zamisliti koliki bi bio broj žrtava i izgubljenih života. Niko to ne želi. Ukrajina sigurno to ne želi. Nisam siguran da svi lideri Evrope jednako razumeju ovu situaciju, jer, na žalost, ne razumeju svi lideri što se dešava na našim granicama", rekao je Zelenski na konferenciji za štampu sa generalnim sekretarom NATO-a Jensom Stoltenbergom koji je održan u Briselu.\n"Jer će i oni (Rusija) gubiti ljude. Ne daj bože (da se to desi). Ipak, mi verujemo u diplomatski format pregovora", dodao je on.\nPodsetimo, Kijev i zapadne države u poslednje vreme izražavaju zabrinutost zbog navodnog intenziviranja„agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine.\nUkrajina otvara vrata stranim vojnicima\n14 Decembar 2021, 15:17


Radovi na garaži na Obilićevom vencuRadovi na garaži na Obilićevom vencu | Beograd news Radovi na garaži na Obilićevom vencu | Beograd news\nU toku je rekonstrukcija javne garaže na Obilićevom vencu koja treba da bude puštena u rad 1. jula.\nGradski menadžer Goran Vesić rekao je da će rekonstruisana javna garaža imati 200 parking mesta više nego ranije što znači da će moći da se parkira čak 800 automobila.\nGaraža će imati punjače za električne automobile, kao i za elektro-autobuse koji će voziti u okviru pešačke zone. Na krovu će se nalaziti solarni paneli koji će obezbeđivati energiju za garažu, urađen je novi lift, rekonstruisani toaleti i naplatne kućice, postavljen video nadzor i uveden najmoderniji sistem kontrole ulaska i izlaska iz garaže – rekao je Vesić.\nTime će centar grada dobiti duplo više parking mesta u garažama nego što se ukida na ulici. Prebacivanje vozila sa javnih površina u garaže izuzetno je važno jer se na taj način javne površine predaju pešacima i biciklistima, ali i oplemenjuju novim zelenilom. Grad će nabaviti nova elektrovozila, koja će saobraćati pešačkom zonom i koje će stanari moći da koriste. Ova vozila imaće i mesto za invalide i biće zatvorena i klimatizovana kako bi mogla da se koriste cele godine – objasnio je Vesić.\nDirektor JKP „Parking servis” Andrija Čupković istakao je da će novih 200 parking mesta koje će ponuditi građanima u garaži na Obilićevom vencu delimično rešiti nedostajući broj parking mesta u najužem centru grada.\n„Parking servis” ima građevinsku dozvolu da odmah započne izgradnju podzemne garaže na Studentskom trgu, koja bi trebalo da ima 750 parking mesta – rekao je Čupković i dodao da će izgradnja te garaže u novoj pešačkoj zoni u centru grada biti veoma važna za povećanje komfora ljudi koji tu žive.


Ragbisti ponovo na terenu, prvo Kup Srbije, pa nastavak sezone - Telegraf.rs\n14/05/20 | 10:55 ≫ 10:58\nRagbisti ponovo na terenu, prvo Kup Srbije, pa nastavak sezone\nPosle svih sportova sa pripremama su krenuli i ragbisti\nNakon ukidanja vanrednog stanja i donešenja odgovarajućih mera Vlade Srbije kojim se dozvoljavaju sportske aktivnosti, Ragbi 13 federacija Srbije nastavlja sezonu koja ja prekinuta zbog pandemije COVID-19 virusa.\nPrateći sve instrukcije nadležnih organa, domaći klubovi su od sredine marta prekinuli sve aktivnosti, da bi se ovih dana posle skoro dva meseca pauze vratili treninzima.\n- Napravili smo okvirni kalendar takmičenja, ali spremni smo da reagujemo ako se okolnosti promene – kaže generalni sekretar Ragbi 13 federacije Srbije Vladan Kikanović\n-Nama su bezbednost i zdravlje naših igrača na prvom mestu i klubovi su nastavili da treniraju strogo poštujući sve instrukcije Vlade Srbije. Morali smo da reagujemo u hodu pa smo napravili promene u sistemu takmičenja i raspored do kraja sezone.\n- Pored nastavka domaćih takmičenja nama je prioriteta da spasemo što je moguće više internacionalnih obaveza, pogotovu za našu mladu reprezentaciju koja je na prošlom EP bila peta u Evropi. Takođe, kao jedan od nosilaca regionalne Balkan Super Lige, važno nam je da se održi kontinuitet takmičenja, što će opet naglašavamo zavisiti od nekih faktora na koje nemamo kako da utičemo.\n- Naravno kraj godine je rezervisan za seniorski Evropski šampionat B grupe gde kao i uvek imamo velike ambicije – dodao je Kikanović.\nPored Trofeja Beograd i Evropskog šampionata B, jesenji deo sezone proteći će u završnim borbama domaće i Balkan Super Lige.\nRegionalno takmičenje imaće drugačiji format u odnosu na prve tri sezone – igraće se po kup sistemu od osmine finala. Finale Super Lige Srbije predviđeno je da se u prvoj nedelju oktobra, odnosno igra pre B prvenstva Starog kontinenta gde će rivali Srbije biti Rusija i Grčka. Završni meč Balkan Super Lige zakazan je za sada za termin 1. ili 2. novembra ove godine.\nVideo: Ragbisti Partizana posle 12 godina osvojili titulu prvaka Srbije\nCrvena zvezda osvojila Superkup Srbije: Crveno-beli jači od večitog rivala!\nVreme se ne smiruje još 7 dana, sutra će biti najgore: Moguće bujice i grad, a od juna promena


U Čumiću i Velikim Pčelicama kobni toplotni udari\nU toku baliranja sena, muškarac star 75 godina izgubio je svest u selu Velike Pčelice juče oko 18 časova. Ekipa Hitne pomoći je brzo došla, ali pomoći nije bilo - poljoprivrednik je preminuo.\nNešto kasnije, u selu Čumić stradao je pedesettrogodišnji čovek, takođe usred baliranja sena. Bez svesti ga je zatekao sin na njivi, lekari su došli, ali reanimiracija nije bila moguća, piše Alo.\nUprkos teškim vremenskim uslovima, poljoprivrednici nemaju izbora - baliranje sena je neodložno.\nRepublički hidrometeorološki zavod Srbije juče je objavio upozorenje da sledi veoma opasna vremenska situacija. Zbog temperature vazduha znatno iznad proseka, RHMZ je preporučio smanjenje telesnih aktivnosti, a zbog visoke vrednosti UV indeksa preduzimanje adekvatnih mera zaštite.\nFoto-ilustracija: Peter H/Pixabay


Slučaj “respiratori” - Tužilaštvo BiH predložilo mjere zabrane za Aleksandra Zolaka - Istok\nSlučaj “respiratori” – Tužilaštvo BiH predložilo mjere zabrane za Aleksandra Zolaka\nSud BiH će nakon što razmotri prijedloge Tužilaštva i odbrane donijeti odluku.\nU Sudu BiH danas je počelo suđenje premijeru Federacije BiH Fadilu Novaliću i ostalim optuženim za nabavku spornih respiratora iz Kine u FBiH.\nOsim Novalića, optuženi su suspendovani direktor Federalne uprave civilne zaštite Fahrudin Solak i vlasnik firme “Srebrena malina” Fikret Hodžić.\nZolak je ispitan u prostorijama Agencije za istrage i zaštitu BiH, a Sipa je pretresla sjedište Agencije za lijekove i medicinska sredstva u Banjaluci, kao i njegov službeni automobil.\nDodik osporava kandidaturu SDA za Selma Cikotića na mjestu ministra bezbjednosti BiH\nNakon što je po ko zna koji put SDA napravila ustupak Milorad Dodik spasavajući od smjene ministra Stašu Košarca i zamjenika ministra Siniše Ilića, Dodik ... Read More\nNelson: BiH ne treba kupovati robu od kineskih kompanija\nBiH ne bi trebala uzimati opremu od kineskih kompanija, poruka je ambsadora SAD-a u našoj zemlji Erika Neslona. On je na svom zvaničnom profilu na ... Read More\nNEWER POSTSrbin radi na velikom projektu: Otkriće važno za liječenje raka i korone\nOLDER POSTPartizan odredio cijenu za Sadika


Izvor: B92, 28.Nov.2020, 10:10\nPotpredsednik Vlade Severne Makedonije za evropska pitanja Nikola Dimitrov izjavio je juče da makedonski jezik i identitet nisu nikome pretnja .\nOn je ocenio da Bugarska ima koristi od evropeizacije njenog susedstva, te naveo da Balkan može da očekuje veće američko prisustvo nakon što je Džo Bajden izabran za predsednika SAD.\nDimitrov je za N1 rekao da je tokom susreta sa Bajdenom na marginama Minhenske bezbednosne konferencije, gde je bio s premijerom Zoranom >> Pročitaj celu vest na sajtu B92 << Zaevom, mnogo razgovarano o Balkanu i NATO, u vreme kada Severna Makedonija nije bila članica Alijanse.\n"Mislim da Balkan verovatno može da očekuje čak i veće američko prisustvo koje će biti na liniji stabilnosti, kretanja napred ka integracijama, zatvaranja problema i sve to na održiv i dugoročan način. Očekujem podršku Bajdenove administracije za puno važnih pitanja u našem regionu", poručio je Dimitrov, prenosi N1 BiH.\nPotpredsednik Vlade Severne Makedonije za evropska pitanja Nikola Dimitrov izjavio je juče da makedonski jezik i identitet nisu nikome pretnja i ocenio da Bugarska ima koristi od evropeizacije njenog susedstva, te naveo da Balkan može da očekuje veće američko prisustvo nakon što je Džo Bajden...


k0nfig – RUR Esports\nSastav Complexity-a je sinoć konačno kompletiran dolaskom dvojice Evropljana. Bivši član Optic Gaminga, Kristian ”K0nfig” Wineke i najbolji bugarski igrač Valentin ”poizon” Vasilev stižu u Complexity kao velika pojačanja sa ciljem da se osvajaju veliki trofeji. Severnoamerička organizacija je pre…\nShahZam i Dephh napuštaju Complexity\nDirektor Complexit-a je po završetku Majora u Berlinu najavio da je spreman da uloži koliko god treba da bi se stvorila nova ekipa sastavljena od najboljih igrača. Nakon duže pauze, sitlga je potvrda da u ekipu dolaze RUSH i BlameF,…\nKako navodi Dust2.dk, dva člana Optic Gaminga, Kristian “k0nfig” Vineke i Jakob “JUGi” Hansen pridružiće se severnoameričkoj organizacija Cloud9. Optic je prošle godine preuzeo potpuno danski tim, koji čine neki od navećih mladih talenata CS:GO scene, ali nikako nisu uspeli…\nHLTV uveliko nastavlja sa izbacivanjem rang liste najboljih igrača 2017. godine, naredna četiri mesta su obasjana danskom zastavom, a smatra se da će se ista zastava videti i pri dnu ovogodišnje liste. Tomaš “oskar” Štasni je prvi češki CS:GO igrac…


WhatsApp u padu dok rivali Signal i Telegram rastu - Povezane vesti - Naslovi.net\nWhatsApp u padu dok rivali Signal i Telegram rastu\nAplikacije za šifrirane poruke Signal i Telegram bilježe značajan rast u preuzimanjima iz Appleovih i Googleovih trgovina aplikacija. Nasuprot tome, WhatsApp u vlasništvu Facebooka bilježi pad rasta nakon fijaska koji je natjerao kompaniju da pojasni… »\nDok korisnici sve više prelaze na druge aplikacije, WhatsApp tvrdi da privatnost poruka korisnika novim pravilima neće biti ugrožena. Mobilne aplikacije za slanje poruka zaštićenih takozvanom "end to end" enkripcijom - Telegram i Signal, beleže… »\nAplikacije za slanje poruka zaštičenih šifranjem Signal i Telegram zabeležile su nagli porast broja korisnika otkad je aplikacija WhatsApp postavila nova pravila privatnosti. Podaci kompanije za analizu aplikacija Senzor Tauer pokazuju da je Signal iz… »\nNagli pad preuzimanja aplikacije WhatsApp nakon novih pravila privatnosti\nAplikacije za slanje poruka zaštićenih šifrovanjem Signal i Telegram zabeležile su nagli porast broja korisnika otkad je aplikacija WhatsApp postavila nova pravila privatnosti. Podaci kompanije za analizu aplikacija Senzor Tauer pokazuju da je Signal… »\n550.000 novih korisnika za samo 4 dana: Amerikanci "potpuno poludeli" za ruskom aplikacijom\nTelegram je za kratko vreme postao druga najtraženija aplikacija u SAD, a u poslednjih 72 sata dobio je čak 25 miliona novih korisnika u celom svetu. Više od pola miliona Amerikanaca preuzelo je rusku aplikaciju Telegram za samo četiri dana, od… »


Komentarišući uputstva ministra inostranih poslova u Savetu ministara Bisere Turković diplomatsko-konzularnim predstavništvima da zemlje u kojima deluju upozore da je svaka priča o promeni granica u BiH zlonamerna, Dodik je rekao da je "dotična" spremna da reaguje na priču koja nije krenula odavde, ali da nikada nije regovala na činjenicu da se u BiH krši Ustav.\n"Srpski predstavnici imaju svoje stavove i znaju kako da se radi u svim ambasadama širom sveta, poslala ona njihovima ili ne, oni će se uvek ponašati na taj način", rekao je Dodik novinarima u Banjaluci.\n"Nezaobilazno je s njima diskutovati, jer moćni i arogantni uvek će pokušati da slede svoju logiku i da, ako ne mogu da vas ubede, onda pokušavaju da vas spreče raznim merama, kao što vas sprečavaju na međunarodnoj sceni, pokušavaju da satanizuju, uvode sankcije i mnogo šta drugo", naveo je Dodik.\nUpozorio je da o tim stvarima treba voditi računa, Dodik je rekao da Republika Srpska mora da izbori da diskusija o tome šta i kako će biti mora da bude isključivo, kako je rekao, "naša i da nema patrone sa strane, nego jednostavno da razgovaramo".\n"Zato je i naša inicijativa da razgovaramo potpuno suprotna od onog šta rade Bošnjaci", rekao je, zmeđu ostalog, Dodik, prenela je RTRS.\nMilorad DodikBiHRepublika Srpska


Biden pisao Vučiću povodom Dana državnosti Srbije: Sretan praznik, priznajte Kosovo\nSjedinjene Američke Države ostaju trajno posvećene unaprijeđenju ekonomske saradnje, regionalne stabilnosti i demokratskih vrijednosti, ali i nepokolebljive u podršci cilju Srbije u pogledu evropskih integracija, naveo je predsjednik SAD-a Joseph Biden u pismu predsedniku Srbije Aleksandru Vučiću.\nBiden je uputio pismo-čestitku Vučiću povodom Dana državnosti Srbije 15. februara.\n- Imajući u vidu 140 godina partnerstva između naše dvije zemlje, SAD ostaju trajno posvećene unaprijeđenju ekonomske saradnje, regionalne stabilnosti i demokratskih vrijednosti. Ostajemo nepokolebljivi u podršci cilju Srbije u pogledu evropskih integracija i pružamo podsticaj da i dalje preduzimate teške korake ka postizanju tog cilja, uključujući uvođenje neophodnih reformi i postizanje sveobuhvatnog sporazuma o normalizaciji sa Кosovom, koji je fokusiran na međusobno priznanje - naveo je Biden.\nOn je dodao da se snaga odnosa dvije zemlje temelji na dubokoj historiji veza između naroda koji su ratovali kao saveznici u oba svjetska rata.\n- Izuzetno cijenimo veliki doprinos koji su Srbi dali američkom društvu u mnogim oblastima. Također cijenimo našu blisku saradnju u borbi protiv pandemije COVID-19, dok se zajedno suočavamo sa ovim globalnim izazovom bez presedana. Radujem se saradnji na produbljivanju prijateljskih veza između naših zemalja i jačanju odnosa između Srbije i Sjedinjenih Američkih Država - navedeno je u Bidenovoj čestitki.\nMore in this category: « Švedska: U čast Bosanke Majde Mehmedović, zavijorila se zastava BiH Njemačka policija kod Balkanaca pronašla 600 kilograma suhog mesa »


Počeli razgovori o sprovođenju sporazuma sa Euleksom\nPredstavnici MUP-a Srbije i Euleksa započeli su danas u Beogradu tehničke razgovore o načinu sprovođenja sporazuma o policijskoj saradnji potpisanog 11. septembra. Razgovori se vode iza zatvorenih vrata, a kako se saznaje, teme su dogovor o kontakt osobama na dve strane i procedura za primenu Protokola.\nIako je bilo najavljeno da će tehnički razgovori o načinu sprovođenja sporazuma o policijskoj saradnji početi sedam dana posle potpisivanja - 11. septembra, ipak se na njihov početak čekalo nešto duže od tri nedelje. Razloge za kašnjenje u Beogradu objašnjavaju usaglašavanjem političkih stavova Eulexa i Prištine.\nDvodnevni razgovori iza zatvorenih vrata, po uverenju ministra za Kosovo i Metohiju Gorana Bogdanovića, trebalo bi da konkretizuju potpisani Sporazum o saradnji.\n“To je pre svega koordinacija oko suzbijanja kriminala, razmena informacija…Naravno, očekujem da se razgovara i oko kovanog lanca u KPS policiji. Očekujem da se razgovara i oko hapšenja koje se dogodilou Novom brdu gde MUP Srbije nije bio obavešten, bez obzira što u sporazumu piše da je tako nešto obaveza. Možda i tu ima razloga zbog čega se to nije desilo, jer sporazum, nažalost nije stupio tada na snagu, već dva dana posle toga”, obrazlaže Bogdanović.\nRazgovori su pomak napred\nU svakom slučaju, kaže Bogdanović, ovi razgovori predstavljaju veliki pomak:\n“I pokazuje našu volju i rešenost da na prostoru Kosova i Metohije suzbijemo sve vidove kriminala zajedno sa međunarodnom zajednicom, ovoga puta sa EULEX-om.”\nPredstavnici policije nisu se oglašavali povodom razgovora, sem kratkog saopštenja da se dogovara o "kontakt osobama" na obe strane i o proceduri za primenu Protokola.\n“U pitanju su praktični detalji tehničkog sporazuma, koji bi trebalo da poboljšaju saradnju u borbi protiv kriminala i da doprinesu boljoj komunikaciji potpisnika sporazuma”, kaže za Radio Slobodna Evropa koordinator Foruma za etničke odnose Dušan Janjić. On pretpostavlja da će ovi razgovori ponovo biti predmet političkih sporenja u Srbiji.\n“Što se tiče ove političke propagande i kako Beograd predstavlja tu stvar…Naravno, on kaže da se s time ne odriče suvereniteta nad Kosovom – to je tačno. Ali on defakto priznaje da nema suverenitet, da ne vrši vlast”, kaže Janjić.\n“To je priznavanje realnosti koje samo po sebi nije loše”, kaže Janjić i napominje da je loše što političari u Srbiji to ne kažu jasno narodu.\n“Nego otvaraju prostor opoziciji i drugima da ovu korisnu i tehničku policijsku saradnju koja je preduslov, ne samo za viznu liberalizaciju, već za dalji put u evropske integracije, koristi da pokrene priču o izdajii. Opozicija će pokušati ponovo da na pitanju Kosova izvrši etnonacionalističku mobilizaciju.”\nKo je protiv razračunavanja s kriminalom?\nOptužbe opozicije, da se potpisivanjem Sporazuma o policijskoj saradnji praktično daje podrška nezavisnosti Kosova, za ministra Gorana Bogdanovića su netačne i neutemeljene, što argumentuje ovako:\n“Ne vidim ko može biti protiv toga da se suzbijaju svi vidovi kriminala. Ko je protiv toga da se razmenjuju informacije oko kretanja kriminalaca, pre svega sa Srbije na Kosovo i obruto? Ko je protiv toga da se borimo protiv trgovine oružjem, drogom? Možda bi imalo smisla da smo mi takav sporazum potpisali sa Vladom Kosova. Potpisivanje ovakvog sporazuma ide u pravcu sređivanja situacije na čitavom prostoru Kosova i Metohije. Pre svega mislim u smislu suzbijanja kriminala. Sve drugo je neistina.”\nKako bi u ovoj situaciji, po mišljenju Dušana Janjića, trebalo da se ponaša državni vrh Srbije?\n“Zaista zameram Tadiću, Dačiću i drugim političarima koji smatraju da su građani Srbije budale i što im ne kažu punu istinu. A puna istina glasi – ovim Srbija ne priznaje nezavisnost Kosova, ovim Beograd ne ulazi u direktnu saradnju s Kosovskim insitucijama, ali Beograd priznaje da ne vrši defaktno suverenitet na teritoriji i da ide u indirektnu saradnju s Kosovom. Ovo je jako važno, jer će za tri ili šest meseci, građani videti na televiziji da je KPS uhapsio nekog ili MUP uhapsio nekog ili dostavio podatke o hapšenju kriminalaca.”\nPriština poručuje da neće biti deo aranžmana\nZvaničnici Kosova su danas još jednom ponovili da neće biti deo ostvarivanja tehnički aranžmana o saradnji Eulex misije i Ministarstva unutrašnjih poslova Srbije u oblasti policije.\nMinistar unutrašnjih poslova Kosova, Zenun Pajaziti je danas odbio da komentariše mogućnost da i policija Kosova bude deo ostvarivanja sporazuma Euleks - Beograd.\nOn je izjavio da se Kosovo kao država zalaže za regionalnu saradnju u borbi protiv organizovanog kriminala, integrisano rukovđenje granicom i jačanje regionalne saradnje na planu bezbednosti.\n„O sastanku Euleksa i predstavnika Srbije možete njih pitati. Ja ne znam koji će biti format današnjeg sastanka. Mi smo kao domaće institucije opredeljene da učestvujemo u svim regionalnim i širim incijativama, ne samo oko saradnje već i našeg uključivanja u zajedničke aktivnosti“, rekao je ministar Pajaziti.\nNezavisno od izjava predstavnika Euleksa da se ostvarivanje sporazuma o tehničkim ararnžmanima u oblasti policije sa Srbijom ne može ostvariti bez prihvatanja svih strana, kako kosovske takodje i srpske policije, generalni direktor Policije Kosova Sheremet Ahmeti je rekao da institucija na čijem je čelu neće biti deo tog sporazuma.\n„Mi nismo deo protokola, mi nismo deo konsultacija oko tog protokola. Mi smo država, nezavisna agencija u okviru MUP-a Kosova i svakako da mi kao i agencija treba da razgovaramo sa svima, pre svega sa susedima, ali uvek na osnovama reciprociteta dve agencije ili dve države“, rekao je Ahmeti.\nPre izvesnog vremena zamenik premijera Kosova, Hajredin Kuči je za medije izjavio da Kosovo neće podržati niti ometati ostvarivanje tehničkih aranžmana izmedju Euleksa i Srbije.\nPolicija Kosova i Euleks takođe su potpisali poseban sporazum - o saradnji i pristupu dokumentima policije od strane Euleksa.


Svi kineski autobusi stižu do jeseni - Istinomer\n“Drugi ugovor koji navodi 174 nova autobusa kineske kompanije biće isporučena sukcesivno u roku od 160 dana. Većina ovih autobusa biće na beogradskim ulicama do septembra.”\n“Najveća pojedinačna nabavka autobusa u istoriji GSP-a”, prema rečima zamenika gradonačelnika Beograda Gorana Vesića, ozvaničena je potpisivanjem ugovora, 25. aprila ove godine, a podrazumevala je nabavku ukupno 244 nova autobusa.\n“Prilikom organizovanja ove nabavke insistirali smo da autobusi budu što pre u Beogradu s obzirom na stanje u kojem se nalazi gradski prevoz”, istakao je Vesić prilikom potpisivanja ugovora, i dodao da će “autobusi stizati sukcesivno”, kao i da se “nada da ćemo do septembra imati većinu ovih autobusa”.\nNaime, prema rečima gradskih čelnika, prva vozila kineske kompanije “Higer” bila su očekivana još u julu mesecu, a zatim veći deo do 1. septembra.\nCeo kontingent novih autobusa trebalo je, kako nam je Vesić obećao, da stigne u roku od 160 dana od potpisivanja ugovora, što bi značilo 1. oktobra.\nNo, sa početkom zimskog reda vožnje 2. septembra, građani i dalje nisu imali priliku da se voze novim autobusima kineske kompanije.\nElem, prvih 30, od ukupno 174 autobusa, stiglo je u GSP Beograd tek danas, 8. oktobra.\nGeneralni direktor GSP Beograd, Radiša Momčilović, saopštio je da je kineska kompanije “Higer” uputila izvinjenje Beograđanima, zbog kašnjenja u isporuci novih autobusa.\n“Danas je istekao rok za isporuku novih 174 autobusa kineske kompanije “Higer” za GSP Beograd. Isporučen je prvi lot autobusa, a od dobavljača smo obavešteni da će isporuka ostalih autobusa kasniti zbog zastoja u proizvodnji motora za evropsko tržište”, naveo je Momčilović.\nPrema rečima Momčilovića, “GSP će izvršiti naplatu penala u iznosu od 1,46 miliona evra za ostatak autobusa koji nisu isporučeni u predviđenom roku”.\nU saopštenju grada Beograda se dalje navodi da će ostatak autobusa biti isporučen GSP-u Beograd “najkasnije do 30 novembra”.\nDakle, svi naručeni kineski autobusi, prema Vesićevom obećanju, trebalo je da stignu u Beograd do 1. oktobra, a najveći deo do septembra. Međutim, GSP je dobio tek prvih 30 vozila i to 8. oktobra, a razlog je, kako kaže direktor ovog preduzeća, kašnjenje isporuke kompanije “Higel”. Bilo kako bilo, obećana 174 kineska autobusa još nismo videli na ulicama Beograda, stoga zamenik gradonačelnika za izjavu “da će novi autobusi kineske kompanije biti isporučeni sukcesivno u roku od 160 dana”, dobija ocenu “neispunjeno”.\nPražnjenje lagera po nižoj ceni\nKako se navodi na sajtu autobusi.net, brze isporuke autobusa karakteristične su su za pražnjenje lagera nastalih otkazivanjem neke narudžbine. Naime, i novosadski javni prevoznik je na sličan način kupio, i ubrzo pustio u saobraćaj, petnaest Irisbus Crossway LE autobusa, koji su ostali na lageru nakon što je Tirana otkazala deo narudžbine. Osim kratkog roka isporuke, proizvođači za ovakav posao daju i niže (damping) cene, s obzirom da su prethodni naručioci isplatili deo troškova proizvodnje.\nGoran Vesić GSP autobusi Radiša Momčilović


’’Nemamo informaciju da su četiri države povukle priznanje’’\nMinistarka spoljnih poslova i dijaspore Donika Gervala izjavila je da nemaju informaciju da su četiri države povukle priznanje Kosova, prenosi Ekonomija onlajn.\nizvor: Ekonomija onlajn\nMinistarka inostranih poslova Kosova Donika Gervala Švarc (Foto Tviter@gervallaschwarz)\nGervala kaže da je to ili neistinita vest, ili da Srbija vredno radi na povlačenjima priznanja.\nOna je rekla da Kosovo u pogledu novih priznanja radi sa pet zemalja članica EU koje nisu priznale Kosovo.\n"Radimo i pravilo je diplomatije da ne dajemo informacije pre nego što se procesi finalizuju. Imamo dosta aktivnosti sa pet zemalja EU, radimo na poseban način. Oni bi takođe uklanjali prepreke bržoj integraciji", rekla je Gervala.\nOna je na konferenciji za novinare povodom posete Izraelu, sastanka sa visokim predstavnikom EU za spoljne poslove Đuzepom Boreljom i prijavom Kosova za članstvo u Savetu Evrope rekla da će članstvo u Savetu Evrope biti najvažniji korak od nezavisnosti na putu evropskih integracija, a da je podnošenje zahteva za prijem u tu organizaciju samo prvi korak na dugom i izazovnom putu ka članstvu u Savetu Evrope.\n"Kosovo je jedna od retkih zemalja ili jedina koja je u svoj ustav ugradila Savet Evrope i Evropski sud za ljudska prava u Strazburu. Optimistični smo da će kolege u ministarskom savetu 20. maja podržati zahtev. Republika Кosovo je bila i biće sastavni deo Evrope i Zapada", rekla je Gervala.\nNavela je da se posle podnošenja prijave Kosova za članstvo u Savetu Evrope sastala sa ambasadorima zemalja članica Saveta Evrope, a da su ambasadori nekih zemalja koji formalno ne priznaju Kosovo rekli da je članstvo u Savetu Evrope veoma dobro za Кosovo.\n"Stoga smo odlučili da ovu odluku donesemo sada. Članstvo u Savetu Evrope koristi građanima, zemljama u regionu i Evropi", rekla je Gervala.\nOna je zahvalila svima koji su radili i doprineli da taj korak bude moguć i navela da su rokovi u kojima se može postići članstvo u Savetu Evrope dug proces i da je sada već napravljen prvi korak prijavom.\n"Ne može se predvideti da li se to može uraditi u roku od jedne, šest ili sedam godina", kaže Gervala.\nGovoreći o ambasadoru Кosova u Sloveniji Martinu Berišaju, Gervala je rekao da to smatra kampanjom zasnovanom na pisanju jednog slovenačkog medija.\n"Što se tiče ambasadora Berišaja, imam njegovu dugačku izjavu na nekoliko stranica. Nema naznaka da bi navodi u tom izveštaju mogli imati ikakve veze sa tim. I crnogorsko tužilaštvo dalo je podatak da su obavili istrage i ispostavilo se da nema krivičnog dela koje je mogao da počini ambasador Berišaj. Berišaj uživa naše poverenje i nastavlja svoj dobar posao u Hrvatskoj", rekla je Gervala.\n22.05.2022 Otac Ilarion novi vladika SPC na Kosovu (1448)


Novo Brdo: Humanitarnog prevoza godinama nema, a građani izbegavaju da koriste onaj koji se plaća GracanicaOnline.Info\n19. avgusta 2019. 6 min read\nауто ознака Ново Брдо – Приштина, фото: Н. Милосављевић, ГрачаницаОнлајн\nUkidanje humanitarnog prevoza, koji je uveden neposredno posle završetka oružanih sukoba na Kosovu, najviše je pogodilo srpsko stanovništvo Opštine Novo Brdo\nUkidanje humanitarnog prevoza, koji je uveden neposredno posle završetka oružanih sukoba na Kosovu, najviše je pogodilo srpsko stanovništvo Opštine Novo Brdo u kojoj žive mahom staračka domaćinstava. Humanitarna autobuska linija koja je ukinuta još 2013. godine otežava odlazak do lekara u Gračanicu, Šilovo ili Pasjane. Iz Opštine Novo Brdo poručuju da ponovno uspostavljanje takvog prevoza ne zavisi od njih, da su se više puta obraćali Ministarstvu infrastrukture i transporta Kosova, koje im nije izdalo dozvolu za otvaranje nove autobuske linije.\nOpština Novo Brdo jedna je od teritorijalno najvećih opština na Kosovu. Novim administrativnim razgraničenjem i planom o decentralizaciji iz 2008. godine, njoj su pridodata i neka sela i zaseoci koji su do tada pripadali opštini Gnjilane, što je njenu površinu znatno uvećalo. U opštini gde su planinska sela razuđena i razbacana po okolnim brdima i gde mahom dominiraju staračka domaćinstva, postojanje javnog prevoza od nužnog je značaja. Međutim, ovde ga nema godinama.\nPanorama, foto: N. Milosavljević, GračanicaOnlajn\nUzimajući u obzir činjenicu da je sruktura stanovništa u opštini takva da je čine uglavnom staračka domaćinstva, postojanje humanitarnog prevoza za ove ljude je od presudne važnosti, prevashodno zbog odlaska lekaru.\n„Ko nema decu ovde ili nema kola, a bolestan je, bolje odma da skonča“, kaže meštanin Prekovca koga zatičemo ispred seoske prodavnice.\nOn dodaje da ovdašnji Srbi izbegavaju da koriste međugradsku liniju od Gnjilana do Prištine koja saobraća preko Labljana, već radije plaćaju taksi prevoz do Gračanice ili Lapljeg Sela.\n„Evo mene je juče odlazak u Gračanicu koštao 50 evra. Poveo sam majku kod lekara, platio sam taksi 10 evra i tamo sam morao da kupim neke injekcije i lekove i za to sam dao još 30 evra, ali šta ću“, priča meštanin Prekovca i dodaje da ne želi da se predstavlja, tvrdeći da je odavno svima sve jasno.\n„Ama koga briga za sirotinju, brate slatki, ako imaš će se lečiš, ako nemaš crkni. Kad odeš u Gračanicu ili u Laplje Selo odavde platiš taksi, oni ti kažu nema lekovi, ili te upute u Mitrovicu, a odakle pare za sve toj. Ovaj narod ovde što je, mlogo je mučan“, govori revoltirano srednjovečni Srbin.\nUsput nas podseća da je u Novom Brdu nekada postojala humanitarna linija ali da su je, kaže, ukinuli albanski prevoznici.\n„Oni se bore za tržište i za konkurenciju, a ispaštamo mi“, priča nam ovaj Prekovčanin.\nPut u Prekovcu, foto: N. Milosavljević, GračanicaOnlajn\nDa je postojanje javnog prevoza za ovdašnje stanovništvo zaista važno, potvrđuje i meštanka Ljubinka Jovanović, dodjući da tu inicijativu nema ko da pokrene.\n„Onija čija su deca tu ili imaju kola, za njih je lako, al onija što žive sami, a ovde su mahom staračka domaćinstva, njima Bog neka je u pomoć. Mora da plate taksi, da plate lekove, tako da ih sve košta đavo i po“, priča Ljubinka.\nJavnog humanog i besplatnog prevoza u onom obliku kakav je bio pre 2013. godine, kojim su se građani prevozili od Novog Brda, do Gračanice i drugih mesta, odavno nema. Kako saznajemo, postojale su neke inicijative, još u vreme kada je na čelu opštine bio Bajruš Imeri, da se prevoz ponovo uspostavi, međutim problem su autoprevoznici.\nVesna Stajić – predsednica Udruženja žena povratnica „Naš dom“, foto: N. Milosavljević, GračanicaOnlajn\nVesna Stajić predsednica Udruženja žena povratnica „Naš dom“ iz Novog Brda kaže da autoprevoznici nemaju interesa da otvaraju liniju za mali broj putnika.\n„Postojale su mnoge inicijative za otvaranje humanitarne linije, čak je i naša NVO u saradnji sa Opštinom Novo Brdo sprovodila razne oblike lobiranja i zastupanja kako bi ovaj problem bio rešen međutim, nemoćni smo, jer pravila su jasna, humanitarni prevoz je ukinut a ovaj drugi mora da se plaća. Tačno je da i naš narod izbegava da se vozi postojećom regionalnom linijom Gnjilane – Priština. Inače, autobus koji saobraća u tom pravcu prima putnike u Labljanu, dokle je opština obezbedila prevoz iz Novog Brda“, priča Stajićeva.\nSlužbenica opštinskog odeljenja za javne usluge Šefkija Memeti kaže da je problem javnog transporta „goruća rana“ u opštini, više od 15 godina.\n„Ljudi ovde smatraju da čitav javni transport treba da finansira opština, ali mi zaista nemamo budžetom predviđena sredstva za to. Tako je po zakonu. Mi to kao opština ne smemo da radimo“, objašnjava Mehmeti.\nŠefkija Memeti, foto: N. Milosavljević, GračanicaOnlajn\nOna dodaje da je opština do nedavno imala potpisan memorandum sa Ministarstvom infrastrukture i transporta Kosova kojim se ovo ministarstvo obavezalo da obezbedi javni transport za građane opštine Novo Brdo međutim, ističe Šefkija Memeti, rok ugovorenih obaveza je prošao.\n„Mi smo kao lokalna samouprava spremni da ponovo obnovimo ugovor o saradnji, ali se tu sada nameće drugi problem“ priča Mehmeti i dodaje da kompanija koja treba da obezbedi prevoz, „mora da u Ministarstvu transporta i infrastrukture podnese zahtev i kupi linije od Prištine do Gnjilana ili od Prištine do Novog Brda“.\nProblem je i u tome što su ljudi navikli da putuju humanitarnim transportom i nisu spremni da plaćaju javni prevoz autprevozniku koji je održavao liniju do Novog Brda. Kako nam je rečeno, revoltirani autoprevoznik je blokirao put vozilu takozvanog humanitarnog prevoza, napravio probleme i pisao pritužbe Ministarstvu za transport i infrastrukturu. Upravo posle tog događaja, opštinske vlasti su bile primorane da ukinu humanitarnu liniju i uspostave novu autobusku liniju od Novog Brda do Labljana.\n„Ovaj autobus saobraća tri puta u toku dana i meštanima je omogućeno da dođu do magistrale Gnjilane – Priština i tu sačekaju autobus do Gračanice ili Šilova“, kaže Šefkija Mehmeti,\nOpština Novo Brdo, foto: N. Milosavljević, GračanicaOnlajn\nMehmeti ističe da bi „vrlo rado“ rešila problem javnog prevoza, te da je do sada četiri puta podnosila zahtev Ministarstvu za infrastrukturu i transport, kako bi se uspostavila autobuska linija od Gračanice prema Prekovcu, Stanišoru i nazad prema Novom Brdu i Bostanu.\n„Nažalost, ministarstvo nam ni to nije dozvolilo i poslednje što mogu da pokušam je da ponovo zatražim bar uspostavljanje kombi linije. Videćemo kakav će nam odgovor na ovaj zahtev stići iz Ministarstva infrastrukture i transporta“, kaže Mehmeti.\nU Opštini Novo Brdo ističu da često ni sami građani nemaju razumevanja, jer ako lokalna samouprava angažuje kompaniju za prevoz, a građani taj prevoz ne koriste, autoprevoznici onda ne žele da prevoze putnike, jer je to za njih čist gubitak.\nPredsednica Udruženja žena povratnica „Naš dom“ iz Novog Brda Vesna Stajić, kaže da se ipak nada da se nešto može i mora učiniti, kako bi se javni prevoz za njene sugrađane što pre obezbedio. Ona ističe da je i lokalana samouprava zainteresovana da se ovaj problem reši, ali da je očigledno da je u igri ekonomski faktor i profit pojedinih prevoznika koji je bitiniji od humanosti i realnih potreba ljudi, zaključila je na kraju Stajićeva.\nČlanak je nastao u okviru projekta “Koliko su lokalne samouprave otvorene za građane” koji realizuje CBS uz podršku Kosovske fondacije za otvoreno društvo. Stavovi izneti u članku i video snimku su isključiva odgovornost autora i ni na koji način je predstavljaju stavove KFOS-a.\nTags: Novo Brdo prevoz\nPrevious Izgradnja MHE u Štrpcu: “Niko nije pitao narod”\nNext Deca sa KiM uživaju na letovanju u Kotoru\n4. avgusta 2021., 21:53


RTCG - Radio Televizija Crne Gore - Nacionalni javni servis :: Turizam :: Započeta "Inicijativa za zeleni Lovćen"\n09. 06. 2019. 09:40 >> 09:38 0\nNa Ivanovim koritima danas je započeta "Inicijativa za zeleni Lovćen" koju su pokrenuli nevladina organizacija Aktivna zona i Nacionalni park Lovćen, a sa ciljem pozelenjavanja djelova nacionalog parka oštećenih požarima, koja će trajati do oktobra tekuće godine.\nInicijativa je započeta akcijom čišćenja tri lokacije u okviru nacionalog parka - staza vuka, put ka Mauzoleju i lokacija u blizini restorana "Pod bukvom") uz podršku od preko 100 izviđača iz Budve, Herceg Novog, Bara, Cetinja, Podgorice i Rožaja, članova/ca Saveza izviđača Crne Gore.\n"Danas je na tri lokacije prikupljeno preko 150 vreća otpada, a podršku akciji pružilo je DOO Komunalno Cetinje, koje je obezbijedilo prevoz prikupljenog otpada. Takođe, Inicijativi se pridružila i Turistička organizacija Prijestonice Cetinje, koja je obezbijedila prevoz izviđača na udaljenim lokacijama", saopšteno je iz NVO Aktivna zona.\nPredsjednik Saveza izviđača Crne Gore Peko Vukadinović kazao je da je dužnost svakog izviđača da bude primjer u društvu i da je odaziv više od 100 izviđača na akciju čišćenja, upravo primjer kako društvo treba da brine o svojoj okolini.\nIzviđače je pozdravio i koordinator Inicijative ispred Aktivne zone, Miloš Marković, koji je izrazio zadovoljstvo što se Inicijativi za zeleni Lovćen pridružio Savez izviđača Crne Gore i poželio svima dobrodošlicu u zajednički nacionalni park.\n"Cilj nam je da ovim putem skrenemo pažnju na nebrigu pojedinih posjetilaca parka i dokažemo da se kroz druženje i zajedničku akciju mogu riješiti problemi u zajednici", kazao je on.\nSaopšteno je da je najviše otpada bilo na lokaciji u blizini restorana "Pod bukovom", gdje su učesnici akcije tokom čišćenja spontano zaustavili saobraćaj na 15 minuta, iskazujući na taj način protest i apel na posjetioce parka da otpad odlažu na vidno obilježene lokacije, savjesno i brižno prema prirodi u kojoj često uživaju.\n"Posebnu zahvalnost dugujemo rendžerima nacionalnog parka, koji su koordinisali akcijom čišćenja i zajedno sa svima učestvovali u čišćenju, ali i JU Lovćen-Bečići na izvrsnom ručku i gostoprimstvu za sve učesnike/ce akcije", kazali su iz NVO Aktivna zona.\nNajavljeno je da će se nova aksicja održati u nedjelju, 16.juna, kada će se, u saradnji sa Planinarskim klubom "Soko", organizovati "Šetnja za zeleni Lovćen".\n"Uz donaciju od minimum 5 eura, koja će biti iskorišćena za nabavku sadnica javora i bukve, učesnici/ce šetnje će obići vrh "Babina glava 1474" i šetati najljepšim predjelima nacionalnog parka", dodaje se u saopštenju.\nLovćen Nacionalni park Lovćen NVO Aktivna zona\nVjetroviti put do čeličnog diva\nPobjede Lovćena i Jedinstva\nPobjede Sutjeske, Teoda i Lovćena\nBudvani zadržali maksimalan učinak\n20:32 Protest u Pljevljima zbog predloga o manjinskoj vladi\n20:19 Najmanje tri osobe poginule u eksplozijama u Abu Dabiju\n20:05 DPS se ne vraća na vlast, odgovore očekujemo do kraja sedmice


Novi Bečej: Održana završna manifestacija 'Od papira do šešira'\nU petak, 3. juna u Domu kulture opštine Novi Bečej realizovan je program završne manifestacije "Od papira do šešira".\nPosetioci su u galeriji “Selo” mogli uživati u izložbi ukrasnih predmeta za reciklažu, koje su radili učenici osnovnih škola opštine Novi Bečej, kao i izložbu šešira učenika Srednje škole. U međuvremenu se u pozorišnoj sali održala predstava "Praseća rokersko - ekološka bajka.\n“Ovo je treća godina kako “Brantner” finansira projekat osnovnih i srednje škole opštine Novi Bečej u vezi zaštite životne sredine. Od samog početka našeg rada u Srbiji, želja nam je da radimo sa decom i na edukaciji dece, jer smatramo da od najnižeg uzrasta, pa ovamo raditi na edukaciji zaštiti životne sredine i njenom značaju je veći efekat, nego početi od odraslih, jer oni već imaju neke svoje navike, koje je teško menjati. Mi podržavamo svaku akciju, bez obzira da li ona potiče od škole, opštine ili bilo kojih drugih organizacija, koje su vezane za zaštitu životne sredine, jer radimo taj posao. Austrijska smo firma i znamo kako to funkcioniše u Evropskoj Uniji i želja nam je da sva ta iskustva prenesemo i ovde u Srbiju. Želja nam je da ove akcije sa školama bude tradicija i da svake godine nosilac projekta bude neka druga škola, pa čak i predškolske ustanove”-izjavio je Ljubomir Ilkić, zamenik direktora Otpadne privrede “Brantner”d.o.o.\nPo rečima Anite Bojić Perkin, direktorke Srednje škole, značajnost ove izložbe je u tome, da su svi materijali, koji su se ovde upotrebili, već upotrebljeni i po drugi put stekli novu namenu u vidu novih predmeta, koji su upotrebljivi. Pokrovitelj i finansijsku podršku je davao “Brantner” Otpadna privreda d.o.o. Profesori, koji su radili na ovoj izložbi i čine projektni tim su Snežana Vijačić Ljubičić- koordinator, Bogdanka Ćurčić Tandi, Tijana Blažić, Slavenka Nemeše i Vesna Bugarski.\nNajbolji radovi učenika su i nagrađeni sa simboličnim nagradama kompanije “Brantner” d.o.o.


OSM Televizija - Marčeta: Istaći zastavu Srpske u zgradi Predsjedništva BiH\nDelegat iz reda srpskog naroda u Domu naroda Parlamenta FBiH Mile Marčeta izjavio je da Srbi u Federaciji podržavaju zahtjev novoizabranog srpskog člana Predsjedništva BiH Milorada Dodika da u zgradi Predsjedništva bude postavljena zastava Republike Srpske.\nMarčeta je u izjavi Srni ocijenio da se na taj način štiti jedan entitet i da takav zahtjev ne bi trebalo nikome da smeta.\nPodsjećajući da odluka Ustavnog suda BiH o grbu i himni FBiH nije sprovedena već 12 godina, Marčeta je ocijenio da je to jasna poruka da se ne žele uvažiti dva entiteta i tri konstitutivna naroda, kako je predviđeno Dejtonskim, ali i Vašingtonskim sporazumom.\n"Odluka ovog suda se u FBiH svjesno opstruiše, s ciljem stvaranja unitarne BiH. Zbog toga se ljudi iz Federacije uvijek slikaju kraj zastave BiH", rekao je Marčeta i istakao da bi ta jedinstvena BiH bila usmjerena protiv Srba.\nMarčeta je napomenuo da u BiH ne postoji instrument kojim bi se bilo ko mogao natjerati da primijeni odluku Ustavnog suda BiH, niti da odgovara zbog njenog nesprovođenja.\n"Koji instrument upotrebiti ako ga nema, kao ni dobrovoljnosti?", upitao je Marčeta.\nJoš iz iste kategorije: « Trebinje hoće Vučića za počasnog građanina Večernje novosti: Američka ambasada Dodiku "pakuje" zatvor »


Skupština Grada Novog Sada usvojila je danas Odluku o novim zonama u gradskom prevozu kojom pojeftinjuje gradski prevoz u prigradskim naselјima.\nPredlagač te inicijative i član Gradskog veća za saobraćaj Aleksandar Kravić, predočio je odbornicima i odbornicama da je ta mera samo deo šireg plana koji će za rezultat imati manje gužve i smanjenje zagađenja u Novom Sadu.\nPrema njegovim rečima, pre tri godine pokrenut je projekat „Smart city“ u saradnji sa Saobraćajnim fakultetom. Prošlog juna, nakon dvogodišnjeg istraživanja, predstavlјen je plan za rešenje saobraćajnih gužvi i bolјi kvalitet vazduha u gradu.\nOn je rekao i da današnja odluka predstavlјa drugu meru iz pomenutog plana i da ta mera ima operativnu i socijalnu dimenziju. Kako kaže, tarifni sistem koji je do danas bio na snazi usvojen je 1993. godine, a Novi Sad se od tada znatno promenio jer su mnoga naselјa koja su bila odvojena od grada danas praktično deo grada.\nNajveća u ovom delu Evrope: I zvanično počela izgradnja fabrike čokolade u Novom Sadu\nCena godišnjih karata za đake i studente biće bukvalno prepolovlјena i ubuduće će koštati 5.000 dinara umesto dosadašnjih 10.000 dinara.\nTakođe, znatno će pojeftiniti i pojedinačne karte za zone u prigradskim naselјima, što znači da će putnici u dosadašnjoj trećoj, četvrtoj i petoj zoni kartu plaćati svega 110 dinara. To će kao rezultat imati i smanjenje divlјeg taksi prevoza.\nKravić je naveo i da je u toku koncesija za garaže i da će, uz smanjenje broja automobila na ulicama zbog jeftinijeg prevoza iz prigradskih naselјa, to biti druga mera koja će doprineti većem broju parking mesta u gradu.


Društvo i ekonomija: Vrhovni kasacioni sud: Ništava odredba ugovora o indeksiranju dinarskog duga u švajcarcima - BalkaniYUm.TV '); } //]]>\n"Ugovori će se posle utvrđenja ništavosti klauzule o indeksaciji, izvršiti konverzijom uz očuvanje jednakosti uzajamnih davanja – tržišne vrednosti datog kredita utvrđene na osnovu kursa evra na dan zaključenja ugovora i isplatu kamate u visini određenoj ugovorima o kreditu iste vrste i trajanja", naveo je sud.\nU parničnom postupku u kome se odlučuje o pravnoj valjanosti ugovora o kreditu, odnosno ugovorne klauzule o indeksaciji duga u švajcarcima, sud će na predlog tužioca odrediti privremenu meru kojom se davaocu kredita zabranjuje realizacija sredstava obezbeđenja, ukoliko već nije pokrenuto izvršenje.\nIstakao je da se nada da će "jednom za svagda" biti rešena nepravda koja je načinjena kada je dozvoljeno da se građani zadužuju pod ogromnim kamatama.\nKuburović o stavu Vrhovnog kasacionog suda: Reč je o pravnom stavu koji nije obavezujuća odluka\nMinistarka pravde Nela Kuburović izjavila je danas da je dobra vest što je Vrhovni kasacioni sud zauzeo stav o ugovorima koje su banke sklapale sa korisnicima kredita u švajcarskim francima ali je i dodala da je reč o "pravnom stavu koji nije obavezujuća odluka".\nNavodeći da je sudska praksa u Srbiji neujednačena i da sudovi u istim pravnim situacijama donose različite odluke, ministarka je za Radio-televiziju Vojvodine kazala i da sudovi "uglavnom" poštuju autoritet Vrhovnog kasacionog suda.\nUpitana da li bi sud zauzeo taj stav da predsednik Srbije Aleksandar Vučić nije prošle nedelje obećao građanima zaduženim u švajcarskim francima da će država rešiti njihov problem, ministarka je kazala da je predsednik Vrhovnog kasacionog suda razgovarao sa tim građanima "mnogo pre" nego što se Vučić pojavio pred zgradom te ustanove gde su zaduženi štrajkovali.\nVrhovni kasacioni sud ranije danas je zauzeo stav da je ništava odredba ugovora o kreditu o indeksiranju dinarskog duga u švajcarskim francima, zatim da se ti krediti mogu konvertovati u kredite vezane za evro, po kursu na dan zaključenja ugovora, i da treba obustaviti sve postupke prinudne naplate kredita indeskiranih u francima.\nKomentarišući izjavu predsednika Srbije da je pravosuđe "rak rana", ministarka je ocenila da postoji veliko nepoverenje građana u pravosuđe ali je i dodala da rezultati rada ipak pokazuju da je ono efikasno.\nOna je dodala da nema političkog pritiska i da "niko iz Vlade Srbije ne vrši pritisak na pravosuđe".


Saradnici - Belox Advisory Services\nHome / O nama / Saradnici\nTim Cullen ima preko trideset godina iskustva u definisanju zakonskih okvira, javnog pozicioniranja i konstitutivnog razvoja privatnog sektora i sektora međunarodnih organizacija. Nakon funkcije višeg savetnika za spoljna pitanja i Ujedinjene Nacije u Svetskoj Banci, 1999. godine je osnovao kompaniju „Tim Cullen Associates (TCA)“.\nTim Cullen je rođen u Engleskoj 1944. godine. U Irskom gradu Dablin, na fakultetu Trinity Colage, stekao je visko obrazovanje i magistraturu. Na Harvard univerzitetu je završio kurs „Pregovaranje u javnom sektoru“ u okviru Kennedy School of Government. Odrastao je u diplomatskoj sredini uz roditelje koji su obavljali određene funkcije u ambasadama Velike Britanije u Stokholmu i Vašingtonu.\n1969. godine se zaposlio u automobilskoj kući Ford of Europe. Od 1971. godine je radio kao koordinator poslova za odnose sa javnošću u Fordovim kompanijama širom Evrope. Kasnije je obavljao funkciju portparola za medije u vezi pitanja radnih odnosa i proizvodnje kompanije Ford Motors Company Ltd. (Velika Britanija). 1973. godine prešao je u Dearborn u Mičigen gde je u sedištu kompanije Ford Motors Company radio kao portparol za medije u vezi međunarodnih pitanja, koordinisao poslove odnosa sa javnošću na globalnom nivou i bio savetnik izvozne kompanije Ford Export Corporation za odnose sa javnošću. 1975. godine počeo je da radi na poslovima administratora međunarodnih odnosa sa javnošću za Continental Bank u Čikagu, koja je u to vreme bila među šest najvećih banaka u Sjedinjenim Američkim Državama. Na ovoj funkcije pretežno je sarađivao sa predsednikom banke i sektorima međunarodnog bankarstva i ekonomskih istraživanja.\nU Svetskoj Banci počeo je da radi 1978. godine kao portparol za medije. 1980. godine imenovan je za savetnika za odnose sa javnošću za Severnu Ameriku (SAD i Kanada). U aprilu 1984. godine postao je šef odeljenja za spoljne odnose Evropske Kancelarije Svetske Banke u Parizu. Na toj poziciji upravljao je timom koji je bio odgovoran za odnose Banke sa evropskim članicama uključujući njihove vladine kancelarije, parlamentarne skupštine, nevladine organizacije, medije kao i poslovna udruženja. U maju 1990. godine vratio se u Vašington kao glavni portparol Svetske Banke i direktor sektora za informisanje i odnose sa javnošću. Tokom ovog perioda bio je i savetnik za medije predsednika Svetske Banke.\nRadeći u Svetskoj Banci obišao je mnoge zemlje. Učestvovao je na brojnim svetskim događajima u poslednjih nekoliko godina, počev od Svetskog samita u Rio de Ženeiru 1992. godine na kome se govorilo o transformaciji Sovjetskog Saveza i zemalja Istočne Evrope ka tržišnim ekonomijama. Autor je knjige „Jugoslavija i Svetska Banka“ (1979) i imao je aktivnu ulogu u radu Svetske Banke na rekonstrukciji Bosne i Hercegovine. Od juna do septembra 1997. godine obavljao je specijalna zaduženja kao predstavnik Svetske Banke u Hong Kongu. Pored funkcije izvršnog direktora u TCA, član je vladine Komisije za finansijsku kontrolu na ostrvu Isle of Man, koja reguliše poslovanje finansijskih institucija i kompanija u jednom od najvećih svetskih offshore finansijskih centara. U junu 2009. godine postao je izvršni direktnor Centra za finansijski menadžment malih zemalja. Centar je osnovan na Oxford univerzitetu sa ciljem da malim i nestabilnim državama pomogne u upravljanju finansijskim sredstvima. Ministri finansija, tela centralnih banaka i regulatornih tela tih zemalja se u okviru ovog centra upoznaju sa programom Finansijskog menadžmenta za male zemlje.\nCullen je saradnik poslovne škole Saïd Business School na Oxford univerzitetu, gde se nalazi na poziciji programskog direktora modula za pregovaranje Oxford Programme on Negotiation koji postoji od 2002. godine. Takođe je viši stručni saradnik fakulteta St. Antony's College, Oxford.\nPoverenik je Instituta za poslovnu etiku i Bishop Barrow's Charity (King William's College). Nekoliko godina je radio u Komitetu udruženja za Informacije u okviru Ujedinjenih Nacija. Nakon osnivanja TCA bio je predsednik humanitarne poslovne grupe Worldaware u Velikoj Britaniji. Tokom rada u Evropskoj Kancelariji Svetske Banke bio je predsednik upravnog odbora međunarodne škole International School of Paris.


Uspešno realizovan međuopštinski projekat namenjen osobama sa invaliditetom - Beogradski Portal\nUspešno realizovan međuopštinski projekat namenjen osobama sa invaliditetom\nPomoćnik gradonačelnika Andreja Mladenović prisustvovao je danas u Starom dvoru promociji rezultata projekta „Unapređenje međuopštinske saradnje u cilju jačanja kapaciteta servisa podrške u mobilnosti i komunikaciji”, namenjen osobama sa invaliditetom.\nProjektom su u prethodne tri godine bili obuhvaćeni Grad Beograd, Grad Novi Sad i gradske opštine Savski venac i Vračar, uz podršku Vlade Švajcarske.\nMladenović je zahvalio gradovima i opštinama partnerima u ovom projektu, te Ministarstvu za upravu i lokalnu samoupravu i Vladi Švajcarske.\n– Cilj projekta je bio da se posebnim servisom podrške osobe sa invaliditetom aktivnije uključe u sve oblasti života, ali i u vođenje samog projekta. Verujem da je ovo samo početak i da ćemo u budućnosti imati dalji razvoj servisa podrške, pre svega namenjenih osobama sa invaliditetom – naveo je Mladenović.\nGrad Beograd zajedno sa dve gradske opštine ovim projektom pravi jasne pomake u komunikaciji sa građanima, istakao je pomoćnik gradonačelnika.\n– Cilj svake uprave je da služi građanima, a posebno našim sugrađanima koji imaju potrebu da budu bolje i kvalitetnije obavešteni. Nadam se da ćemo ovim projektom dati primer i drugim opštinama i gradovima u Srbiji kako bi pošli primerom Novog Sada, Savskog venca i Vračara – naveo je Mladenović.\nOn je kazao da je zahvaljujući ovom projektu prepoznat i značaj vanrednih situacija.\n– U takvim situacijama su osobe sa invaliditetom u težem položaju i zbog toga smo se u ovom projektu posebno fokusirali na taj segment. Takođe, verujem u širenje ove mreže i uspostavljanje novih servisa koji se odnose na komunikaciju i mobilnost osoba sa invaliditetom – zaključio je Mladenović.\nSavetnica gradonačelnika Novog Sada Ljiljana Koković je dodala da je pionirski korak u ovom projektu bilo formiranje servisa podrške u komunikaciji i mobilnosti.\n– U proteklom periodu smo taj servis razvijali i unapređivali mu kapacitete. Međusobno smo razmenjivali znanja, iskustva i primere dobre prakse. Uspostavili smo takođe uspešnu saradnju i sa udruženjima građana osoba sa invaliditetom u našim gradovima i opštinama – kazala je Kokovićeva.\nPredsednik opštine Vračar Milan Nedeljković je istakao da je pomoć osobama sa invaliditetom civilizacijski iskorak. Podsetio je da je Opština Vračar u proteklom periodu uradila puno na pristupačnosti mobilijara osobama sa invaliditetom, zbog čega je i nagrađivana od ombudsmana i Stalne konferencije gradova i opština.\nPredsednik Skupštine Gradske opštine Savski venac Strahinja Kukić istakao je da će se tehnološka rešenja i dobra praksa iz ovog projekta lako implementirati i u druge lokalne sredine, te zahvalio svima koji su dali doprinos u njegovoj realizaciji.


Ambasadorica Švedske u BiH Johanna Strömquist je navela da se negativan uticaj korupcije na društvo ne može potcijeniti, što otežava socijalni i ekonomski razvoj te podriva demokratiju\nPolitičari i zvaničnici u Bosni i Hercegovini i dalje blokiraju donošenje ključnih zakona kojima bi se smanjila korupcija i ne shvataju ozbiljno borbu protiv korupcije, rečeno je na konferenciji koju je povodom 9. decembra, Međunarodnog dana borbe protiv korupcije, organizovao Transparency International (TI) u BiH, prenosi BIRN BiH.\nNa konferenciji “Reformski izazovi u borbi protiv korupcije u Bosni i Hercegovini” je rečeno da vlasti na svim nivoima u našoj zemlji blokiraju reforme zakonodavstva u sedam oblasti koje su ključne za borbu protiv korupcije.\nAmbasador Sjedinjenih Američkih Država (SAD) u BiH Eric Nelson je kazao da je današnji datum jako važan za BiH jer govorimo o uspjesima i izazovima. Nažalost, kako je rekao, ovdje nema mnogo uspjeha, a ostaje još izazova.\n“Korupcija guši građane u BiH. Uprkos svim preprekama, postoje heroji koji se bore protiv korupcije (…) Političari i zvaničnici i dalje blokiraju donošenje zakona za borbu protiv korupcije. Ministarstvo pravde BiH ignoriše preporuke koje je dala Venecijanska komisija, lideri ne shvataju borbu protiv korupcije ozbiljno”, kazao je ambasador Nelson.\nDodao je kako organizacije civilnog društva izvještavaju da je 90 posto javih nabavki bilo srednja ili visoka korupcija, što za njega predstavlja organiziranu krađu građana.\nAmbasadorica Švedske u BiH Johanna Strömquist je navela da se negativan uticaj korupcije na društvo ne može potcijeniti, što otežava socijalni i ekonomski razvoj te podriva demokratiju.\n“Slobodni izbori su isto tako usko povezani s borbom protiv korupcije. Monitoring javnih nabavki može da obeshrabri ljude koji žele da se upletu u korupciju”, navela je ona i dodala da je potrebna politička volja kako bi se korupcija smanjila i da nam je potrebno snažno civilno društvo i motiviran rad slobodnih medija.\nSrđan Blagovčanin, predsjedavajući Upravnog odbora TI-a BiH, kaže da smo i ove godine, nažalost, svjedoci situacije da je napredak borbe protiv korupcije izostao, te da je došlo do pogoršanja stanja.\n“Korupcija je zahvatila sve procese i građani su bili svjedoci beskrupuloznosti korupcije. Teška situacija s pandemijom COVID-19 bila je shvaćena od pojedinaca kao odlična situacija za bogaćenje, što se može okarakterizirati kao zločin protiv građana (…) Političari su zarobili institucije i drže građane kao taoce”, rekao je Blagovčanin, dodavši da je BiH u svim relevantnim izvještajima prepoznata kao zarobljena država.\nNa današnjoj konferenciji, direktorica Transparency Internationala Ivana Korajlić je predstavila platformu “AC Monitor” – online alat za praćenje napretka reformi u specifičnim oblastima borbe protiv korupcije i rezultat je višegodišnjeg angažmana TI-a u BiH na praćenju provedbe antikorupcijskih reformi.\n“AC Monitor” daje detaljne informacije o stanju u oblastima kao što su: finansiranje političkih partija, javne nabavke, sukob interesa, zaštita “zviždača”, prijavitelja korupcije, slobodan pristup informacijama, integritet u pravosuđu i procesuiranje korupcije.\nTakođer, predstavljena je Analiza stanja institucionalnog integriteta u BiH.\n#borba protiv korupcije#eric nelson\nNelson o sankcijama: Dodik je usmjeravao javne tendere ka svojoj djeci\nNelson i Sattler: Na raspolaganju imamo i okvir za uvođenje sankcija i uskraćivanje pomoći


Tramp: Mislio sam suprotno od onoga što sam rekao o umiješanosti Rusije u američke izbore\nFoto: Tanjug/AP | Tramp: Mislio sam suprotno od onoga što sam rekao o umiješanosti Rusije u američke izbore\nTanjug 17.07.2018 22:26\nVAŠINGTON - Američki predsjednik Donald Tramp, koji se suočava s brojnim kritikama zbog nastupa na samitu u Helsinkiju sa ruskim predsjednikom Vladimirom Putinom, izjavio je danas da se pogrešno izrazio kada je rekao da ne vidi razlog zbog kojeg bi se Rusija miješala u predsedničke izbore u SAD 2016. godine.\nObraćajući se novinarima u Bijeloj kući, Tramp je rekao da je mislio da kaže suprotno - da ne vidi razlog zašto Rusija ne bi bila odgovorna, prenosi AP.\nTramp je dodao da ima punu vjeru u američke obavještajne agencija i da ih podržava i naglasiod a prihvata njihov zaključak da se Rusija miješala u izbore, dodaje Rojters.\nOn je, ipak, rekao da ruske akcije nisu imale uticaj na ishod glasanja i poručio da će administracija "agresivno raditi" da zaštiti izbore za Kongres u novembru 2018.\nNeki istaknuti republikanski i demokratski članovi Kongresa SAD oštro su juče kritikovali Trampa jer, kako navode, nije uputio snažno upozorenje ruskom predsjedniku Vladimiru Putinu o miješanju u američke izbore.\nTramp je zapravo, ocjenjuju oni, poslao Moskvi poruku o slabosti SAD.\nTramp je juče, stojeći pored Putina pred novinarama, rekao da nema razloga da smatra da je Rusija hakovala američke izbore 2016. kako bi njemu pomogla da pobijedi i istakao da je Putin "izuzetno snažno to danas porekao".\nPrva reakcija Rusije na izlazak SAD iz Sporazuma o raketama: Sve je to odavno pripremano\nTereza Mej "preživjela" glasanje\nCIA objavila oglas, traže profesionalce patriote\nEU razmatra odlaganje Brexita do 2020?\nAmerika izlazi iz Sporazuma o raketama 2. februara


EU projekat “Aktiviranje za više mogućnosti“ za zapošljavanje osoba sa invaliditetom u Kuršumliji | Udruzenje osoba sa invaliditetom Kursumlije UOIK\nInformativna sesija projekta „Aktiviranje za za više mogućnosti“, koji sprovodi Udruženje osoba sa invaliditetom Kuršumlije u partnerstvu sa opštinom Kuršumlija, održan je danas u svečanoj sali opštine Kuršumlija.\nMarko Filipović, menadžer projekta „Aktiviranje za za više mogućnosti“, je naveo da su promocija, zapošljavanje, podrška za samozapošljavanje osoba sa invaliditetom, radna praksa i obuke, bili glavni ciljevi projekta. Projekat se realizovao u saradnji sa partnerskom opštinom Kuršumlija i stručnim službama koje se bave problemima nezaposlenosti.\nSunčica Nestorović, projektni koordinator, istakla je da je prioritet projekta na nivou opštine Kuršumlija bio da se osigura da osobe sa invaliditetom imaju ravnopravan položaj u društvu, da mogu napredovati i ostvariti svoje potencijale. Jedan od važnih aspekata projekta bio je podrška osobama sa invaliditetom u preduzetničkim praksama.


Telemach BH dobitnik dvije nagrade za najbrži internet i najbolju internet mrežu u Bosni i Hercegovini – DVB Portal\nTelemach BH dobitnik dvije nagrade za najbrži internet i najbolju internet mrežu u Bosni i Hercegovini\n“Veoma smo ponosni na ovo priznanje koje je došlo kao rezultat predanog decenijskog rada na razvoju Telemach mreže u Bosni i Hercegovini i za Bosnu I Hercegovinu. Nagrada za najbrži internet i najbolje ocijenjenu mrežu ima dodatnu vrijednost sada kada su naši servisi posebno važan dio života svih naših korisnika. Ova nagrada dokaz je dobro obavljenog posla našeg tima, vrhunskih usluga i korisničkog iskustva”, rekao je Admir Drinić, generalni direktor kompanije Telemach BH.\nVodeća Speedtest aplikacija kompanije Ookla® predstavlja nezavisan i precizan metod mjerenja brzine, koji je tokom vremena postao globalni zlatni standard kada je riječ o ovoj industriji, na osnovu podataka dobijenih na preko 10 miliona korisničkih testova dnevno. Speedtest® nagrade, koje dodjeljuje kompanija Ookla®, rezervisane su za telekomunikacijske operatere koji su pružili izuzetne internet performanse i pokrivenost na tržištu.\n“Kompaniji Telemach BH sa zadovoljstvom uručujemo nagradu za najbržu i najbolje ocijenjenu fiksnu internet mrežu u Bosni i Hercegovini. Ovo priznanje je potvrda izuzetnih performansi tokom trećeg i četvrtog kvartala 2021. na osnovu Ookla rigorozne analize podataka iz Speedtest mjerenja koja pokreću krajnji korisnici”, rekao je Doug Suttles, izvršni direktor kompanije Ookla.


Vantelesna oplodnja o trošku države i za DRUGO DETE, isplata PDV na bebi opremu uz roditeljski dodatak\nParovi koji se bore sa sterilitetom i koji su prvo dete dobili vantelesnom oplodnjom, moći će o trošku RFZO istom metodom da pokušaju da dobiju i drugo dete, najavila je danas ministarka bez portfelja zadužena za demografiju i populacinu politiku Slavica Đukić Dejanović.\nTo je samo jedna od mera, pored finansijske pomići porodicama sa decom, predviđena Strategijom podsticaja rađanja, koju je usvojila Vlada Srbije.\nMinistarka ukazuje da samo osam odsto parova u Srbiji ima troje i više dece i da je zato finansijska podrška usmerena pre svega na rađanje trećeg i četvrtog deteta.\n- Moramo stimulisati što veći broj žena da rode treće, odnosno četvrto dete. Zbog toga su naše mere prioritetno usmerene ka toj populaciji - kaže Dejanović.\nOna je dodala da je Strategijom predviđeno da svaka majka za drugo rođeno dete dobija 10.000 dinara mesečno dve godine, a za treće i četvrto 12.000 dinara, odnosno 18.000 dinara narednih deset godina.\nStrategija je usvojena na Vladi Srbije, a, kako kaže Dejanovićeva, sada predstoji tehnički deo - akcioni plan koji podrazumeva konkretizaciju mera, kao i objavljivanje u Službenom glasniku.\n- Zakon o finasijskoj podršci porodici već je predvideo jednokratnu pomoć za prvo dete od 100.000 dinara i ovo je mera koja se odnosi na decu rođenu od 1. jula tekuće godine - rekla je Dejanovićeva.\nIsplata PDV-a na bebi opremu zajedno sa roditeljskim dodatkom\nOna je naglasila da novim merama nijedna postojeća mera nije ukinuta, te da roditeljima ostaje dečji dodatak, a da će umesto povraćaja PDV-a na bebi opremu biti uveden paušal od oko 5.000 dinara za svako rođeno dete, što proističe iz već usvojenog Zakona o finansijskoj podršci porodici sa decom.\n- Zakon o finansijskoj podršci porodici predvideo je da ukupna suma novca koja je do sada išla na povraćaj PDV-a bude podeljena ravnopravno na svako dete. Majke će kod prvog isplaćenog roditeljskog dodatka dobiti po pet do šest hiljada dinara - naglasila je Dejanović.\nTime se, kako kaže, postiže ravnopravnija raspodela ukupne sume novca jer su do sada samo roditelji koji su sakupljali račune dobijali određena finansijska sredstva, a oni zauzeti poslom, koji nisu imali vremena da sakupljaju račune, nisu to svoje pravo ostvarivali.\nMinistarka kaže da se osim finansijske podrške porodici sa decom posebna pažnja biti usmerena na edukaciju žena koje su u reproduktivnom periodu, kako bi se smanjio broj abortusa.\nNapominje da je neotuđivo pravo svake žene da odlučuje o rađanju i da u to pravo niko ne sme da dirati, ali da komisije u institucijama u kojima se obavljaju prekidi moraju više raditi sa ženama - da im ukažu na sve moguće posledice prekida trudnoće, koji se moraju odvijati isključivo u ustanovama koje imaju apsolutnu sigurnost za zdravlje žene.\nKontrola namernih pobačaja\nStrategija za podsticanje rađanja insistira na merama kao što su - poboljšanje kontrole prijavljivanja namernih pobačaja, kao i na usvajanju nacionalnih kliničkih smernica za izvršenje namernih pobačaja.\nStrategijom je predviđeno i bolje usaglašavanje rada i roditeljstva, odnosno da se više koriste postojeća dobra zakonska rešenja.\nDa bi podstakli rađanje u ovoj srpskoj opštini nabavili su TRAKTORE, STOKU I SADNICE\nUskoro mere protiv negativnih demografskih kretanja\n- Rad ne mora biti fiksan, može biti varijabilan za roditelje. Roditelji treba da napišu molbu, a poslodavac da pozitivno odgovori. Rad može biti i kod kuće, postoji mogućnost skraćenog radnog vremena - pojasnila je ministarka.\nDodaje da ugovori o delu, privremeno- povremenim poslovima daju ženama ista prava kao i ženama koje su u stalnom radnom odnosu sa finansijskog asperkta. Radi se na tome, kako je rekla, da poslodavce koji izađu zaposlenima u susret, koji imaju socijalno odgovorno ponašanje, budu nagrađeni i stimulisani od države.\nU Rusiji 10.000 dolara za drugo dete\nKao pozitivan primer gde su mere podsticaja rađanja dale dobre rezultate Dejanovićeva je navela Mađarsku i Sloveniju od zemalja u okruženju, ali i Rusiju.\n- Mađarska je primer zemlje koja pravi spore, ali sigurne korake da popravi demografsku sliku. Oni smatraju da je finansijska podrška važna, ali da su važni i svi oblici edukacije o reproduktivnom zdravlju, angažman lokalne samouprave, medijska kampanja - naglasila je ministarka.\nPodsticajne mere u Rusiji koje su uvedene 2006. godine, da za svako drugo dete majke dobiju po 10.000 dolara već daju rezultate i Dejanovićeva kaže da se u toj zemlji beleži pozitivan prirodni priraštaj. Ona je dodala da i lokalne samouprave u okviru svojih budžetskih mogućnosti treba osnaže žene da donesu odluku da budu treći ili četvrti put majke.\nMinistarka je podsetila da danas 52 odsto žena se ostvarilo kao majka jednom, dvoje dece ima 40 odsto žena, dok troje i više dece ima samo osam odsto žena.\nOtkriti porodici svoju seksualnu orijentaciju za veliki broj homoseksualaca problem je koji donosi strah i anksioznost, i to upravo pred onima koji bi trebalo da budu najbliži. Osude, ponekad čak i nasilje, psihičko i fizičko, nažalost često bude reakcija roditelja, ali se ipak s vremena na vreme čuje i za pozitivne primere.


Beograd, 15. oktobar 2019.godine – Održana je prva po redu praktična radionica o korišćenju novog Portala javnih nabavki u organizaciji Uprave za javne nabavke i u saradnji sa Privrednom komorom Srbije. Osam radionica širom Srbije biće održano uz podršku Projekta tokom oktobra i novembra.\nNa poziv Privredne komore Srbije, 40 ponuđača i naručioca okupilo se na prvoj dvodnevnoj radionici održanoj u Beogradu. Nakon Beograda, sedam narednih gradova u kojima će biti održane ove dvodnevne obuke su Požarevac, Novi Sad, Subotica, Niš, Leskovac, Кragujevac i Кraljevo.\nNa svakoj od obuka, predstavnik Uprave će predočiti najznačajnije novine Predloga Zakona o javnim nabavkama, dok će više o Portalu učesnicima predstaviti predstavnici Projekta i Uprave.\nRadionice će uključiti osnovne funkcionalnosti nužne za pripremu za korišćenje Portala – kako izgleda Portal, kako se registruje korisnik, kako se pripremaju, objavljuju, pregledaju i analiziraju planovi javnih nabavki.\nPored toga, učesnici će provesti praktične vežbe na Portalu i upoznati se sa detaljima sprovođenja otvorenog postupka javnih nabavki, načinom objavljivanja javnog poziva i konkursne dokumentacije, pojašnjenjima, izmenama konkursne dokumentacije, podnošenjem i otvaranjem ponuda, kao i dodelom ugovora i podnošenjem zahteva za zaštitu prava.


Na web stranici ureda EU za vanjske poslove i sigurnosnu politiku objavljeno je saopštenje u kojem se oštro osuđuje retorika i ponašanje lidera iz RS tokom obilježavanja neustavnog Dana RS.\n“EU oštro osuđuje negativnu i zapaljivu retoriku koju su koristili lideri Republike Srpske (RS) tokom proslave 9. januara. Takva retorika i akcije dodatno su pojačale tenzije među zajednicama širom zemlje i dodatno eskaliraju tekuću političku krizu. One ugrožavaju stabilnost i prosperitet zemlje, te su u potpunoj suprotnosti sa njenom perspektivom EU, koja se može temeljiti samo na jedinstvenoj, jedinstvenoj i suverenoj Bosni i Hercegovini. Proslave u RS također nisu u skladu sa Ustavom BiH, kako je presudio Ustavni sud Bosne i Hercegovine.\nEU je više puta pozivala rukovodstvo RS da se odvoji od takvih postupaka i retorike, te da sporove rješava dijalogom i pravnim sredstvima u državnim institucijama. Rukovodstvo RS treba da doprinese okončanju zabrinjavajućeg trenda mržnje i netolerancije. To mora uključivati stavljanje tačke na veličanje ratnih zločinaca i negiranje ili veličanje njihovih zločina.\nEU također žali zbog podrške koju su drugi partneri dali takvim demonstracijama, koje ugrožavaju regionalnu stabilnost i utiču na dobrosusjedske odnose.\nNastavak blokade institucija BiH, potpuni nedostatak konstruktivnog dijaloga i korištenje zapaljive retorike u javnosti samo dovode do nestabilnosti i kašnjenja u postizanju reformi koje su važne za državu i bolji život njenih građana.\nStoga pozivamo sve lidere, uključujući i rukovodstvo Republike Srpske, da okončaju neprihvatljive korake podjela i u potpunosti se vrate radu državnih institucija.\nOpredijeljeni smo za olakšavanje dijaloga koji bi doprinio uklanjanju prepreka stvarnom napretku na evropskom putu BiH za dobrobit svih građana i zemlje. Ukoliko se situacija dodatno pogorša, EU raspolaže sa širokim paketom alata, uključujući postojeći okvir EU sankcija i reviziju ukupne pomoći EU” stoji u saoštenju ureda EU za vanjske poslove i sigurnosnu politiku.


Udruženje banaka Srbije | Novosti.rs\nPETOOKTOBARSKIM promenama došlo je i do dramatičnog zaokreta u srpskom bankarstvu. Najdrastičniji primer desio se 3. januara 2002. godine kada Narodna banka Jugoslavije donosi odluke kojima u potpunosti menja "krvnu sliku" bankarstva.\nFELJTON - HAOS OKO STARE DEVIZNE ŠTEDNJE: Velika inflacija je rešena programom "deda Avrama"\nVISOKA inflacija 1989. godine uspešno je prevaziđena i bankarski sektor je bio pred novom šansom. Povezivanje sa inostranim bankama u prethodnim decenijama dovelo je do obnove berze. Posle pola veka pauze počela je sa radom Beogradska berza, ali pod nazivom "Jugoslovensko tržište kapitala".\n11. 12. 2021. u 18:00\nFELJTON - PRVA TROCIFRENA INFLACIJA: Opšti nivo cena se iz godine u godinu povećavao\nU MARTU 1967. godine, Savez komunalnih banaka promenio je ime u Udruženje banaka Jugoslavije (UBJ), a formiranje Udruženja usledilo je dve godine nakon donošenja Zakona o bankama. Tadašnje tendencije bankarskog poslovanja bile su da se iskristališe odnos sa privredom.\n10. 12. 2021. u 18:00\nFELJTON - NIKO NEĆE AUTOMOBIL NA KREDIT: Propisivan je bio čak i model koji građani mogu da nabave\nKADA je bankarski sistem završio tranziciju iz monarhističkog ka socijalističkom modelu, bankari su uveliko i uredno servisirali privredu pa se pojavila potreba da se snažnije uključe i u rad sa građanima. Ipak, prvi pokušaji da se omasove proizvodi koji su u današnje vreme gotovo podrazumevajući, na samim počecima nisu imali mnogo uspeha.\n09. 12. 2021. u 18:00\nGRAĐANI POBEDILI BANKARE: Parlament odustaje od autentičnog tumačenja zakona o zaštiti potrošača\nAUTENTIČNA tumačenja zakona o zaštiti potrošača, korisnicima finansijskih usluga i obligacionim odnosima, u kojima se navodi da su banke smele da naplaćuju razne namete građanima, biće povučene iz procedure.\n05. 07. 2021. u 08:15


Derbi kola: Novosadski i beogradski crveno-beli u borbi za vrh tabele\n07. mart, 2017.\nDerbi meč 25.kola Super lige Srbije igra se u Novom Sadu gde domaća Vojvodina dočekuje lidera šampionata, ekipu Crvene zvezde. Biće to još jedan u nizu duela klubova čije rivalstvo je višedecenijsko i čiji mečevi uvek bude veliko interesovanje publike. Nema sumnje da ćemo i ovoga puta biti u prilici da vidimo veliku borbu za veoma važne bodove.\nNovosadski tim je u prva tri prolećna prvenstvena kola imao stopostotan učinak, a redom su savladani Spartak u Subotici (4:1), Rad u Novom Sadu (3:2) i Borac u Čačku (1:0). Ekipa Vojvodine trenutno zauzima 3.mesto na superligaškoj tabeli sa 54 osvojena boda, jednim manje od drugoplasiranog Partizana. Crveno-beli su prolećnu polusezonu započeli pobedama nad ekipama Novog Pazara u Beogradu (2:0) i OFK Bačka (3:0), da bi u prethodnom kolu remizirali sa ekipom Partizana u 153.večitom derbiju (1:1). Ekipa Crvene zvezde se nalazi na 1.mestu superligaške tabele sa 61 osvojenim bodom, šest više od drugoplasiranog Partizana i sedam više od narednog rivala Vojvodine.\nDva tima su se već sastajala tokom aktuelne sezone, a ekipa Crvene zvezde je na stadionu ’’Rajko Mitić’’ slavila ubedljivu pobedu rezultatom 4:1(1:1). Strelci za beogradski tim bili su Džon Ruiz, Mičel Donald, Srđan Plavšić i Slavoljub Srnić, dok je jedini pogodak za novosadski tim postigao Filip Malbašić. Ako posmatramo rezultate prethodnog 51 međusobnog susreta u domaćim takmičenjima (u periodu 1996-2016) Beograđani su bili mnogo uspešniji sa 33 pobede, uz 8 remija i 10 poraza. Ipak, na poslednjih 15 međusobnih susreta bilans je potpuno izjednačen, jer su oba tima ostvarila po šest pobeda, uz tri remija.\nDomaćini ovaj susret vide kao priliku da se još ozbiljnije umešaju u trku za šampionski pehar i tako plej-of učine potpuno neizvesnim, ali su svesni da to neće biti ni jednostavno ni lako. O tome je na vanrednoj konferenciji za medije održanoj pred ovaj susret govorio i šef stručnog štaba novosadskog tima Dragan Ivanović koji je istakao da će njegov tim pokušati da iskoristi slabe tačke sutrašnjeg rivala:\n’’Posle pobeda u prethodne tri prvenstvene utakmice imperativ kod igrača i svih iz stručnog štaba jeste da i ovaj meč moramo odigrati najkvalitetnije što možemo, ali moramo biti i oprezni. Analizirali smo prethodnu utakmicu u Beogradu, završenu rezultatom 4:1 za Zvezdu, koja je pritom imala još mnogo više šansi, što joj je Vojvodina olako dozvoljavala. Zvezda ima dobre individualce, ali nama ova utakmica mnogo znači. Do plej-ofa je ostalo još pet utakmica i ukoliko želimo da ostanemo u borbi za sam vrh, potrebna nam je pobeda, mada bi i bod bio veliki da zadržimo korak, jer kada se bodovi budu prepolovili, sve će to biti jako blizu. Očekujem dobru, takmičarsku utakmicu i da što manje grešimo, a s druge strane, da iznenadimo Crvenu zvezdu tamo gde smatramo da su njihove slabe tačke. Crvena zvezda je fizički jača od nas, pogotovo sa Donaldom i Le Talekom i ovim novim napadačem, ali mislim da ćemo naći način da se suprotstavimo drugačijim stilom igre, jer smo ih dosta dobro analizirali. Kako će to momci sutra odraditi videćemo, ali nadamo se najboljem. Sa igračkim kadrom koji imamo ni protiv koga nam neće biti lako, ali možemo sa svima da se nosimo. Gledaćemo da igramo pametno i osvojimo što više bodova, kako bismo što duže ostali u trci za najviši plasman.’’\nU taboru gostiju svi su svesni važnosti ovog susreta u borbi za što bolje početne pozicije u predstojećem plej-ofu, ali i kvaliteta sutrašnjeg protivnika. O tome je na vanrednoj konferenciji za medije održanoj pred ovaj susret govorio i šef stručnog štaba Miodrag Grof Božović koji je tom prilikom istakao da novosadski tim ima nekoliko izuzetno kvalitetnih pojedinaca i da je izuzetno uspešan na svom stadionu:\n’’Sigurno nas očekuje teška utakmica sa protivnikom prema kome imamo poštovanje, sa protivnikom koji ima nekoliko odličnih pojedinaca. Biće to veliki derbi, ali nadam se da imamo snage, volje i želje da tu utakmuicu pobedimo i da nastavimo svoj put ka tituli ove godine. Vojvodina je dobra ekipa, hteo sam da dovedem u Zvezdu Lakićevića i Planića. Njihova ekipa igra dobar fudbal, u poslednjih 12 utakmica koje su igrali kao domaćini imaju 11 pobeda. Imaju vrlo interesantne igrače, Malbašića, Paloćevića, Melega, tu su i Trujić i Babić. Mislim da će biti teška utakmica, ali ipak se nadam da moja ekipa imam pobednički mentalitet i da ćemo pobediti. Neće biti promena u timu u odnosu na prošlu utakmicu.’’\nPočela je i prodaja ulaznica za ovaj susret, ali u slobodnoj prodaji više nema ulaznica za zapadnu tribinu, s obzirom na to da je kontigent koji se danas našao na blagajni stadiona rasprodat. Trenutno se mogu nabaviti još samo ulaznice za Istok i Sever. Ulaznice za Istok, po ceni od 800,00 dinara, mogu se nabaviti i sutra od 14:00 časova na blagajni na istočnoj tribini (pored teniskih terena), dok se ulaznice za Sever, po ceni od 300,00 dinara, mou kupiti na glavnoj blagajni stadiona. Sutra od 15:00 časova, u prostorijama navijačke grupe ’’Firma’’ na severnoj tribini stadiona “Karađorđe”, navijačima Vojvodine koji imaju člansku kartu ili pripadaju nekom od klubova navijača, besplatno će biti podeljeno 500 ulaznica za Sever. Kapije stadiona biće otvorene od 16:00 časova. Za navijače Vojvodine rezervisane su zapadna i severna tribina, na koje neće biti dozvoljen ulazak sa obeležjima gostujućeg tima, dok je za navijače Crvene zvezde predviđena istočna tribina. Ulica Dimitrija Tucovića biće zatvorena za saobraćaj od 10:00 časova pre podne pa do ponoći, a na prilasku zapadnoj tribini biće postavljena redarska kontrola i prilaz zapadnoj tribini neće biti dozvoljen licima koja kod sebe nemaju ulaznicu za zapad. Takođe, pri ulasku na sam stadion, sve ulaznice biće skenirane elektronskim čitačem. Fudbalski klub Vojvodina poziva sve navijače da što ranije dođu na stadion, kako bi se izbegle bespotrebne gužve pri ulasku. Istovremeno, apeluje se na sve gledaoce da sportski i dostojanstveno pruže podršku svom timu, pridržavajući se isključivo fer i sportskog navijanja.\nDerbi meč 25.kola Super lige Srbije između Vojvodine i Crvene zvezde igra se sutra, u sredu 08.marta 2017.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


Ne daj bože da budete unutra u ovoj ševi! (VIDEO) - TimeOut, Top News\nHotSport»TimeOut, Top News»Ne daj bože da budete unutra u ovoj ševi! (VIDEO)\nNe daj bože da budete unutra u ovoj ševi! (VIDEO)\n| 2014-08-12T17:08:37+00:00\t12. avg 2014. 17:07|0 komentara\nPoznato je da u svetu fudbala igrači Barselone važe jedne od najboljih tehničara na svetu. Katalonski mediji isekli su čudesnih 30 sekundi sa njihovog treninga ove nedelje. Zamislite da treba da budete unutra u popularnoj igri ševi kada su oko vas – Ćavi, Inijesta, Pedro, Buskets, Pike, Alba, Delofeu, Grimaldo… pogledajte samo kako su u tom slučaju prošli Aleks Song i mladi Munir…\nBARSA JURI FRANCUZA: Cena za Rabioa 40 miliona\nPSŽ OPET OBARA REKORD: Nudi nestvarnih 270.000.000...